Ganjaran Kepada Pengguna Setia U Mobile

U Mobile mengumumkan inisiatif terbarunya yang merupakan ganjaran istimewa kepada pelanggan prabayar dan pascabayar. Dikenali sebagai U Special Loyalty Programme (Program Kesetiaan U Special), program ini bertujuan memberi ganjaran kepada pelanggan paling setia dengan tawaran dalam bentuk jaminan, detik istimewa, kejutan dan pelancongan.

Bermula 26 Ogos 2016, pelanggan U Mobile yang layak menyertai U Special Loyalty Programme, boleh menikmati ganjaran berupa manfaat pelancongan lengkap. Sebelum berangkat ke destinasi, mereka akan diberikan e-baucer makanan secara percuma yang boleh digunakan di Starbucks cawangan KLIA atau KLIA2; apabila mereka melancong, mereka dijamin oleh insurans pelancongan secara percuma; dan mereka juga dapat menikmati kadar eksklusif penginapan di Berjaya Hotel Resorts yang terpilih. Sepanjang tempoh pelancongan, pelanggan U Mobile yang melanggan pelan pascabayar terpilih boleh mengambil kesempatan untuk menikmati manfaat perkhidmatan Data Backpack U Mobile di mana pelanggan boleh menggunakan data mereka secara percuma semasa merantau di 12 destinasi kunjungan.

Untuk meraikan pelancaran program kesetiaan yang baharu ini, pelanggan U Mobile telah dijemput menghadiri majlis makan malam eksklusif dan menikmati sajian bufet serta beramah mesra dengan Chef Malcom, iaitu personaliti jurumasak popular dalam program seperti ‘Great Dinners of the World’ dan ‘Back to the Streets’ di saluran Asian Food Channel (AFC).

Ketua Pegawai Pemasaran U Mobile, Jasmine Lee berkata, usaha yang gigih telah dilakukan untuk mencipta U Special Loyalty Programme. Oleh kerana tidak mahu hanya menyampaikan program kesetiaan yang biasa, U Mobile menggunakan pendekatan yang komprehensif untuk memberi tawaran yang relevan kepada pelanggan.

U Special Loyalty Programme adalah PERCUMA dan pelanggan U Mobile yang layak akan didaftar secara automatik ke program ini. Keahlian program kesetiaan ini akan diperbaharui setiap enam (6) bulan. Pelanggan U Mobile boleh log masuk portal Self Care U Mobile atau app MyUMobile di Android atau iOS bagi menyemak kelayakan masing-masing. U Mobile akan menghubungi pelanggan yang layak secara langsung menerusi SMS dan/atau emel.


Dapatkan vivo V17 Di Senheng / SenQ & Bawa Pulang Hadiah Menarik – Ketersediaan Bermula Sekarang!

vivo V17 kini telah dilancarkan secara rasmi untuk pasaran Malaysia! Harga jualan peranti adalah RM1,699 dan telah mula dijual sejak 21 Disember lalu. Dalam memberi lebih banyak pilihan pemeblian yang mudah dan selamat, korang juga boleh dapatkan peranti ini menerusi Senheng / SenQ – ketersediaan bermula sekarang sehingga 29 Disember 2019!

Menariknya, setiap pembelian didatangkan dengan jaminan waranti tambahan selama satu tahun serta pelan ansuran faedah 0% sehingga 24 bulan. Di samping itu, pelanggan juga berpeluang bawa pulang hadiah percuma menarik, termasuk :


Tahniah Celcom! Terima Anugerah Antarabangsa Bagi Hab Penglibatan Pelanggan Terbaik!

Celcom baru-baru ini menerima anugerah ‘Best-in-class Customer Engagement Tool’ di majlis 14th Annual Customer Experience Management Global Telecom, pengiktirafan ini dibuat melalaui hab Social Media Experience (SmEx) miliknya yang dilancarkan pada November 2017.

SmEX menggabungkan aktiviti pemasaran, jualan dan perkhidmatan untuk saluran media sosial bagi memastikan maklumbalas yang pantas dan menarik kepada pelanggan, serta mencetuskan pengalaman yang positif melaluinya.

Anugerah ini juga merupakan satu pengiktirafan kepada Celcom sebagai sebuah organisasi yang menampilkan kaedah paling inovatif dan pelaksanaan aplikasi yang berkesan dalam menarik pelanggan, dan memperoleh kelebihan dalam persaingan serta faedah kepada perniagaan.

Antara anugerah yang dirangkul oleh Celcom tahun lepas adalah Pensijilan ISO 18295-2:2017, Frost & Sullivan’s Excellence in Customer Experience – Contact Centre, Excellence in IoT Service Provider of The Year, dan Excellence in Customer Experience – In Store Experience Awards pada Jun, 2018.


Huawei Mobile Services Lancar Peraduan Aplikasi AppsUP untuk Tahun Kedua Berturut-turut dengan Hadiah Wang Tunai US$200,000 di Asia Pasifik

SINGAPURA, 10 Jun 2021 /PRNewswire/ — Huawei Mobile Services (HMS) melancarkan AppsUP 2021, peraduan inovasi aplikasi tahunan globalnya hari ini. Edisi Asia Pasifik (APAC) tahun ini akan menyaksikan peserta-peserta dari seluruh rantau ini mempertaruhkan kemahiran dan bakat mereka untuk memenangi hadiah terkumpul bernilai US$200,000. Pemohon-pemohon yang berminat boleh mendaftar penyertaan mereka mulai 10 Jun hingga 20 Ogos.

Huawei Mobile Services (HMS) melancarkan peraduan inovasi aplikasi AppsUP 2021 app dengan jumlah hadiah wang tunai US$200,000 untuk pemenang Asia Pasifik. Dari 10 Jun hingga 20 Ogos, para pembangun dalam rantau ini boleh mendaftar untuk peraduan melalui laman web rasmi (http://bit.ly/appsupapacpr). Aplikasi yang dihantar mestilah menyepadukan sekurang-kurangnya satu HMS Core Kit untuk layak.

Peraduan ini yang bertujuan untuk menginspirasikan dan menyokong pembangun bagi menerima pakai dan mengintegrasikan HMS Core Kits untuk mencipta aplikasi yang inovatif, akan dijalankan secara berasingan merentas lima wilayah termasuk APAC, Eropah, Amerika Latin, Tanah Besar China serta Timur Tengah dan Afrika.

Edisi APAC tahun ini akan menampilkan sepuluh kategori anugerah iaitu Aplikasi Terbaik, Permainan Terbaik, Anugerah Impak Sosial Terbaik, Anugerah Aplikasi Khas dan Anugerah Aplikasi Paling Popular; selain kategori-kategori baharu termasuk Anugerah Bintang Bersinar AppGallery, Anugerah Inovasi Teknologi Kewangan Terbaik, Anugerah Inovasi HMS Core Terbaik, Anugerah Pelajar Cemerlang dan Anugerah Wanita Teknologi. Dua puluh aplikasi cemerlang akan dipilih berdasarkan nilai sosial, nilai perniagaan, pengalaman pengguna dan juga daya pembaharuannya.

Shane Shan, Pengarah Perkhidmatan Awan Pengguna Huawei APAC berkata, “Di Huawei, kami percaya dengan pembinaan masyarakat digital yang bersifat inklusif sepenuhnya yang mana teknologi adalah untuk semua orang. Melalui platform, alat pembangunan dan sumber teknikal kami yang boleh dicapai, kami berharap dapat memperkasa semua peringkat pembangun supaya mereka dapat menonjolkan keupayaan mereka ke mata dunia. Justeru itu, menerusi AppsUP 2021, kami memiliki dua kali ganda bilangan kategori anugerah dengan anugerah baharu dicipta khas untuk mengiktiraf pembangun pelajar, pembangun wanita dan pembangun yang sedang meningkat yang masih baharu dalam ekosistem mudah alih HMS.”

Selain daripada hadiah wang tunai, AppsUP 2021 menawarkan peluang untuk laluan yang dipercepatkan ke ekosistem mudah alih ketiga terbesar, menyediakan batu loncatan kepada pembangun untuk menembusi pasaran global. Dengan menyertai peraduan ini dan memasukkan aplikasi mereka ke AppGallery, ia menjadi landasan awal buat mereka untuk mengakses lebih 730 juta pengguna telefon pintar global Huawei dan juga meningkatkan pendedahan kepada rakan kongsi dan pelabur berpotensi.

Pembangun yang mengambil bahagian di APAC boleh mengharapkan rangkaian sokongan teknikal yang diperluas termasuk bengkel dengan bimbingan langsung daripada jurutera paling hebat Huawei dan hakim jemputan. Finalis juga boleh menikmati promosi media global dan peluang pemasaran bersama dengan Huawei.

AppsUP 2021 mengalu-alukan semua pembangun aplikasi mudah alih dan pemilik aplikasi sama ada pelajar, ahli profesional, syarikat pemula atau perniagaan untuk mengambil bahagian.

Pembangun haruslah berpangkalan di rantau APAC dan aplikasi yang diserahkan oleh mereka perlu disepadukan dengan sekurang-kurangnya satu HMS Core Kit agar layak. Peserta boleh menyertai peraduan ini secara individu atau secara berpasukan dengan maksima tiga orang ahli.

Untuk mendaftar AppsUP 2021, atau bagi mendapatkan maklumat lanjut termasuk jadual untuk bengkel akan datang dan panel hakim, sila kunjungi pautan di sini.[1]

*Pendaftaran akaun Huawei Developer baharu akan mendapat Kad Hadiah Grab Ride, daftar sekarang. Tempoh terhad sahaja, tertakluk kepada T&C[1].

[1] Tertakluk kepada terma-terma & syarat-syarat, sila rujuk laman sesawang AppsUP untuk butiran lanjut.

Keywords:  Banking/Financial Service Computer Software Computer/Electronics Entertainment Mobile Entertainment Telecommunications Awards Financial Technology


Microsoft Terbitkan Word Flow Untuk Pengguna iOS

Word Flow merupakan salah satu papan kekunci yang popular pada sistem operasi Windows Phone, dan kini pihak Microsoft telah mula menawarkan versi pembangunan beta untuk pengguna iPhone. Selang beberapa minggu selepas percubaannya, aplikasi tersebut telahpun boleh dapat di AppStore.

Word Flow yang ditawarkan untuk peranti iPhone sedikit berlainan di mana ia menawarkan kebolehan meramal perkataan yang ingin anda taip dan membuat pembetulan jika terdapat sebarang kesilapan ketika menaip. Bukan itu sahaja, pengguna turut boleh mengubah paparan latar menggunakan gambar yang disediakan.

Selain itu, ia memudahkan anda untuk menulis dengan menggunakan sebelah tangan sahaja. Ketika artikel ini ditulis, Microsoft hanya menawarkan Word Flow dengan sokongan bahasa Inggeris sahaja dan hanya diterbitkan di AppStore untuk pengguna Amerika Syarikat. Tiada sebarang maklumat rasmi oleh Microsoft bilakah pengguna seluruh dunia akan dapat memuat turunnya.


Belia Bersedia? Sahkan Akaun Boost Anda Sekarang Untuk Dapatkan Insentif eBelia RM150 Dengan Mudah!!!

Homegrown e-wallet Boost telah dipilih oleh kerajaan sebagai e-dompet rasmi untuk inisiatif eBelia. Ini adalah kali ketiga Boost dipilih untuk program insentif Kerajaan yang serupa hanya dalam setahun.

eBelia adalah inisiatif untuk memberdayakan belia di bawah pakej rangsangan ekonomi PEMERKASA Kerajaan yang bertujuan untuk memulakan pemulihan ekonomi dan penghidupan negara setelah lebih dari satu tahun memerangi wabak tersebut. Insentif e-dompet bernilai RM150 akan diberikan pada 1 Jun 2021 kepada pelajar Malaysia yang layak berumur antara 18-20 tahun yang belajar di institusi pengajian tinggi tempatan yang berdaftar di peringkat diploma atau SKM4 dan ke atas.

Sebagai persediaan untuk memulakan eBelia, Boost mendorong pengguna baru dan sedia ada untuk melakukan proses pengesahan akaun eKYC  anda lebih awal sekiranya mereka belum melakukannya sebelumnya. Ini akan memastikan proses yang lebih lancar untuk menuntut insentif e-wallet bernilai RM150 dengan Boost.Pengguna boleh melakukan proses pengesahan eKYC dengan mudah dengan empat langkah mudah ini:

Menjalani proses eKYC juga akan menaik taraf dompet pengguna dari Basic ke Premium. Akaun dompet Premium membolehkan pengguna memanfaatkan pelbagai fungsi dan ciri yang ditawarkan oleh Boost, termasuk saiz dompet yang lebih besar RM4,999.

Boost telah membariskan rangkaian tawaran dan ganjaran luar biasa untuk melengkapkan rangsangan RM150. Perincian mengenai tawaran ini akan didedahkan pada 1 Jun.

Pengguna dapat terus mengikuti dengan mengikuti saluran media sosial rasmi Boost di Facebook dan Instagram. Sebagai alternatif, lawati laman sesawang Boost.


Tahniah Kepada Xiaomi! Promosi Khas Untuk Peminat Mi Sempena Kejayaan IPO

Tahniah sekali lagi kepada Xiaomi setelah 8 tahun berjuang dengan pencapaian yang cukup berjaya! Hari ini secara besar-besarannya, Xiaomi mengambil langkah besar dengan merasmikan kejayaan IPO di Hong Kong pagi tadi.

Sebenarnya IPO adalah singkatan dalam Bahasa Inggeris yang membawa maksud Initial Public Offer, atau dalam Bahasa Melayu ia dinamakan Saham Terbitan Awam.

Kejayaan ini membawa Xiaomi terus melangkah ke depan lagi, dengan perkembangan yang lebih meluas dari segi perkhidmatan bahkan peningkatan pada perkakasan. Oleh itu, untuk meraikan kejayaan besar ini, Xiaomi mengadakan promosi eksklusif khas untuk peminat Xiaomi.

Untuk memeriahkan lagi promosi eksklusif Redmi Note 5, Xiaomi juga akan menganjurkan pertandingan fotografi peranti pintar: The Camera Beast.

Tambahan lagi, pemenang juga akan dijemput untuk menyertai acara fotografi eksklusif dari jurugambar antarabangsa, Mars Khor dan Jeii Pong, pengaruh media sosial.


Tawaran Diskaun Sehingga 20% Dari Jabra Sempena Shopee 9.9 Super Shopping Day

Jualan promosi! Tawaran diskaun akhir tahun! Sekiranya ingin membeli produk dengan tawaran hebat, mestinya ikuti kempen Shopee 9.9 Super Shopping Day.

Jenama aksesori terkenal Jabra turut mengambil bahagian dalam promosi kali ini, anda kini boleh menikmati diskaun sehingga 20% pada semua produk Jabra mulai sekarang hingga 13 September 2018.

Tawaran menarik ini membuka kepada produk baharu termasuk siri Elite seperti Jabra Elite65t, Jabra Elite45e, Jabra Elite65e dan Jabra Elite25e dan sebagainya. Berminat boleh layari laman rasmi Shopee untuk maklumat selanjutnya.

Masukkan kod promo JABR20 untuk melayakkan diri menikmati tawaran diskaun ini.


Komfom! Samsung Galaxy Note 8 Akan Dilancarkan Pada 23 Ogos 2017

Siri Note terbaru Galaxy Note 8 yang mana akan dilancarkan pada minggu keempat bulan hadapan, kini Samsung telah mula menghantar undangan media ke majlis pelancarannya bertempat di New York, AS.

Di dalam undangan tersebut, ia memperlihatkan paparan infinity display dan tidak terkecuali pen Note juga akan hadir bersama. Paparan dengan nisbah 2:1 yang digunakan adalah sama seperti Samsung Galaxy S8 dan S8+. Namun, ada sumber mengatakan bahawa bingkai atas Note 8 akan hadir lebih besar berbanding bingkai dagu di bawahnya.

Oleh kerana angka jualan Galaxy S8/S8+ semakin meningkat, perkara ini secara langsung telah membaiki imej dan reputasi syarikat Samsung. Malah penantian pengguna Note 5 sekarang ini juga akan terhenti dengan kembalinya siri Note baharu.

Sementara itu, Samsung Galaxy Note 8 mungkin dilengkapi dengan pemproses dari Qualcomm Snapdragon 835 untuk pasaran AS, manakala Malaysia akan menerima Exynos 8895 bersama RAM sebanyak 4GB. Kerangka badan logam dan gelas ini akan dimuatkan dengan ciri kalis air dan debu dan paling menarik sekali, Samsung akan memasukkan fungsi dwi kamera yang pertama pada peranti kelas flagship mereka.


Google Tampil Dengan Algoritma ‘Delta’ Bagi Mengurangkan Saiz Pemasangan Dan Juga Kemas Kini Aplikasi

Google Play telah memperlihatkan perkembangan yang sangat cepat dan ini jelas dapat dilihat melalui pemasangan lebih daripada 65 bilion aplikasi di Google Play Store pada tahun lepas. Malah pembangun aplikasi juga dilihat aktif dalam memperkenalkan kemas kini terbaru bagi memastikan kandungan yang lebih baik dan juga memperbaiki sebarang kelemahan aplikasi yang diperkenalkan.

Namun begitu, ia telah melibatkan penggunaan data Internet yang agak besar, terutamanya bagi pengguna yang tidak memiliki sambungan WiFi. Bagi mengatasi isu ini, Google telah memperkenalkan algoritma Delta dalam usaha mengurangkan saiz pemasangan dan juga saiz kemas kini aplikasi yang akan dimuat turun oleh pengguna Android. Dengan adanya algoritma terbaru ini, ia dikatakan mampu mengurangkan saiz sehingga 50% atau lebih.

Sebagai contoh, kemas kini penting Chrome yang sebelum ini bersaiz 22.8MB telah berjaya dikurangkan menjadi hanya 12.9MB sahaja. Manakala saiz kemas kini kecil yang menggunakan sebanyak 15.3MB, telah berjaya dikurangkan kepada hanya 3.6MB sahaja. Ini bermakna, proses pemasangan dan juga kemas kini aplikasi itu telah berjaya dikurangkan sehingga 76% daripada saiz asal.

Selain itu, Google Play Store juga telah mula mempraktikkan paparan saiz sebenar aplikasi yang akan dipasang atau dikemaskinikan, bagi memudahkan pengguna untuk mengetahui saiz sebenar sebelum aplikasi itu mula dimuat turun. Ternyata langkah yang diambil ini adalah sangat dialu-alukan kerana sebelum ini pengguna sering tertanya-tanya berapakah saiz sebenar aplikasi yang akan dipasang pada peranti mereka.


OnePlus 5 Diseksa – Lihat Dulu Sebelum Membelinya

OnePlus 5 adalah peranti ternipis pernah dihasilkan oleh pihak OnePlus dengan ketebalan hanya 7.35mm dan berat 153g, namun tidak semestinya peranti yang nipis boleh bertahan apabila dijatuhkan atau digunakan secara lasak.

Seperti kebiasaan, JerryRigEverything telah menguji OnePlus 5 yang menggunakan paparan Gorilla Glass 5. Mampukah peranti yang menyokong pengimbas cap jari dengan rekaan unibody aluminium berwarna hitam ini dapat bertahan? Mari kita lihat video ini…


Replika Software Memperoleh Pembiayaan Siri A daripada LVMH Luxury Ventures dan L’Oreal BOLD Ventures untuk Memperkasa Masa Depan Jualan Sosial

NEW YORK, 28 Januari 2021 /PRNewswire/ — Replika Software, penyelesaian jualan sosial turnkey yang membolehkan jenama memperkasakan rangkaian penjual sosial mereka untuk memberi inspirasi dan menjual secara dalam talian, telah melengkapkan pusingan pembiayaan Siri A dengan LVMH Luxury Ventures dan L’Oréal BOLD yang kedua-duanya merupakan entiti pelaburan kepada syarikat induk mereka. Pembiayaan ini akan membolehkan Replika memperluas jejak globalnya ke atas jenama dan industri secara agresif yang dapat dimanfaatkan secara ketara melalui pewujudan saluran jualan sosial yang baharu. Dengan pembiayaan ini, syarikat tersebut merancang untuk terus melabur dalam teknologinya, memperkenalkan ciri-ciri baharu dan membesarkan pasukan mereka untuk menyokong penggunaan platform yang pesat. Wakil-wakil daripada LVMH Luxury Ventures dan L’Oréal BOLD (Business Opportunities for L’Oréal Development) akan menjadi sebahagian daripada Ahli Lembaga Pengarah Replika.

Kareen Mallet, Pengasas Bersama Replika Software berkata, “Ketika kami mengasaskan Replika, kami membayangkan sebuah masa depan yang membolehkan setiap jenama mendapat manfaat daripada kuasa jualan sosial. Setelah memeterai perjanjian komersial dengan beberapa Maison LVMH dan jenama L’Oréal, ia sangat memuaskan hati apabila menyaksikan dua entiti pelaburan daripada syarikat paling berwawasan di dunia ini membuat keputusan untuk melabur dalam visi kami. Kami amat teruja menerima sokongan mereka apabila memasuki fasa pertumbuhan ini dan menerajui industri ke arah kemajuan membeli-belah dalam talian.”

Hubungan Replika dengan LVMH bermula pada tahun 2019 apabila kumpulan tersebut menemui dan memilih penyelesaian untuk ditonjolkan pada Anugerah Inovasi Vivatech.  Syarikat tersebut kemudiannya dijemput untuk mengambil bahagian dalam pemecut LVMH, “La Maison des Startups” di Stesen F dan hubungan perniagaan mereka terus berkembang sejak itu, dengan kerjasama di Eropah dan AS. Kerjasama dengan L’Oréal bermula apabila Ketua Pegawai Digital mereka, Lubomira Rochet, seorang peguam Perdagangan Sosial, telah mengenal pasti Replika daripada lebih 1,000 buah syarikat permulaan yang menyertai pameran di Vivatech dan beliau terus membuka jalan dalam organisasi untuk penyebaran jenama di seluruh bahagian dan negara-negara di seluruh dunia.

“Pembiayaan Siri A tersebut membina tahun yang luar biasa buat Replika. Kami dapat mengembangkan daftar pelanggan dalam beberapa rangkaian, memperkenalkan program dan peningkatan ciri yang penting dengan cepat, sambil memantapkan pasukan pengurusan kami dengan pelantikan eksekutif utama.  Kami percaya pembiayaan ini akan membantu kami menukar paradigma jualan dalam talian semasa, bukan sahaja dalam industri fesyen dan kecantikan tetapi juga industri penjagaan kesihatan, hiburan, perjalanan dan elektronik yang lebih luas,” kata Corey Gottlieb, Pengasas Bersama.

Replika Software ialah perisian jualan sosial turnkey yang memenangi anugerah dan membolehkan jenama untuk mengaktifkan rangkaian penjual sosial mereka bagi menjual secara dalam talian, memberi inspirasi di media sosial serta berhubung dengan pengguna pada bila-bila masa, di mana-mana sahaja. Syarikat ini berpangkalan di New York dan Paris serta berada di Stesen F bersama La Maison Des Startups/LVMH. Kareen Mallet yang merupakan mantan Pengarah Fesyen dari Neiman Marcus & Bergdorf Goodman bersama-sama dengan Corey Gottlieb, Eksekutif & Usahawan Bersiri telah mengasaskan syarikat tersebut pada tahun 2016.

Keywords: Computer Software Computer/Electronics Financing agreements Venture Capital


MediaTek Tampil Dengan Pemproses 5G Pertama!!!

Pada ketika ini, teknologi sedang bergerak ke arah penggunaan 5G dalam kehidupan seharian. Terkini dikhabarkan ARM telah mengumumkan bahawa cip Cortex A77 dan GPU Mali-G77 bakal digunakan sebagai pemproses bagi tahun 2020 yang mana ia menyokong rangkaian 5G.

Apa yang lebih menarik, MediaTek telah menjadi pengeluar cip yang pertama menggunakan cip pemprosesan tersebut. Cip pemproses yang masih belum menerima nama rasmi akan menggunakan moden Helio M70 bagi menyokong rangkaian 5G.

Moden ini mampu melaksanakan muat turun sehingga 4.7 Gbps dan muat naik 2.5 Gbps boleh dicapai. Rakaman video juga adalah sangat baik yang ia boleh mencapai sehingga 4K 60FPS dengan sokongan sensor sehingga 80MP..


Mod Navigasi Motosikal Untuk Google Maps Kini Dilihat Di Indonesia

Pada November 2017, Waze telah memperkenalkan fungsi baru khas untuk penunggang motosikal. Selain itu, pada Disember 2017 juga mod motosikal untuk Google Maps telah diaktifkan di India. Semalam, mod navigasi untuk motosikal di Google Maps telah mula dilihat di Indonesia.

Dengan mod navigasi motosikal, laluan terpantas untuk kenderaan dua roda (motosikal) akan dipaparkan di dalam aplikasi Google Maps. Sebelum ini hanya laluan optimum untuk kenderaan pancuan empat roda sahaja akan dipaparkan.

Umum diketahui, apabila berlaku kesesakan jalan raya, motosikal masih boleh bergerak pantas tidak seperti kereta dan lori. Dengan pelancarannya di Indonesia, kami berharap mod ini akan turut hadir ke Malaysia dalam masa terdekat ini.


Sony Lancar Fon Kepala Tanpa Wayar Siri 1000X Pada Harga Bermula Dari RM899

Selepas mendedahkan tiga varian fon kepala tanpa wayar dari siri 1000X di dalam acara tahunan IFA 2017 pada September yang lalu, Sony Malaysia akhirnya telah melancarkan siri terbaru fon kepala keluarannya itu secara rasmi di negara ini. Sebagaimana yang pernah dikongsikan oleh eRing sebelum ini, fon kepala tanpa wayar dari siri 1000X ini menampilkan sokongan teknologi pembatalan bunyi yang termaju dan terbaik pernah diperkenalkan setakat ini.

Di dalam majlis pelancaran yang diadakan ini, Sony Malaysia telah membawa masuk tiga varian yang menampilkan ciri-ciri rekaan tanpa wayar yang berbeza bagi memenuhi permintaan penggemar audio atau golongan ‘audiophile’ yang sangat mementingkan pengalaman berhibur yang terbaik. Sony WF-1000X hadir dengan rekaan minimalis yang kompak, Sony WI-1000X pula diperkenalkan dalam rekaan neckband, manakala Sony WH-1000XM2 pula menawarkan rekaan fon kepala yang lebih konvensional.

Dengan rekaan fon kepala tanpa wayar minimalis yang menggunakan kaedah pemakaian di dalam telinga, WF-1000X mampu memberikan lebih kebebasan kepada pengguna yang aktif. Sungguhpun memiliki kerangka yang kompak, ia didatangkan dengan sokongan spesifikasi yang menarik seperti penggunaan unit pemacu 6mm, kaedah sambungan menggunakan rangkaian Bluetooth, Adaptive Sound Control yang akan menala bunyi secara automatik mengikut persekitaran, fungsi Auto On / Auto Off bagi menjimatkan penggunaan bateri, dan juga kotak simpanan yang berupaya mengecas fon kepala apabila tidak digunakan.

Sony WI-1000X ternyata lebih sesuai dan selesa untuk dipakai sepanjang hari dengan rekaan neckband yang hanya perlu disangkutkan pada bahagian leher si pemakai. Apa yang lebih menariknya, ia menjadi fon kepala yang pertama di dunia dilengkapi dengan teknologi pembatalan bunyi lebih maju yang dikenali sebagai Atmospheric Pressure Optimising. Ciri ini memastikan penyesuaian teknologi pembatalan bunyi pada altitud tinggi ketika berada di dalam penerbangan bagi memastikan bunyi audio yang lebih jelas dan sempurna. Tidak cukup dengan itu, sokongan unit pemacu yang lebih besar berukuran 9mm dengan amplifier audio beresolusi tinggi dari S-Master HX turut menjanjikan bunyi yang lebih dinamik dan juga mengurangkan isu herotan (distortion).

Bagi golongan audiophile, Sony WH-1000XM2 merupakan fon kepala yang paling sesuai untuk dimiliki kerana ia menawarkan pengalaman berhibur yang terbaik melalui rekaan konvensionalnya. Sama seperti model Sony WI-1000X, fon kepala ini turut dilengkapi dengan ciri-ciri terbaik seperti Atmospheric Pressure Optimising, Adaptive Sound Control, Ambient Sound Control, S-Master HX dan juga DSEE HX. Sebagai tambahan, ia turut dilengkapi dengan ciri Quick Attention yang membolehkan anda berkomunikasi tanpa perlu menanggalkan fon kepala dari telinga. Anda hanya perlu meletakkan tapak tangan pada permukaan fon kepala untuk menutup volume secara automatik Selain itu, anda juga menggunakan kawalan sentuhan pada permukaan fon kepala untuk menjawab panggilan ataupun mengawal volume dan menukar muzik..


Siaran Beresolusi 8K di Jepun

Teknologi di Jepun nyata berada ke hadapan apabila stesyen televisyen di sana apabila memaparkan penyiaran kandungan dengan resolusi 8K. Hal ini telah dilaksanakan oleh NHK di Jepun.

Sedang negara lain masih menggunakan paparan 4K, Jepun lebih kehadapan meneraju aspek paparan ini. Bagi melaksanakan paparan ini, ia memerlukan sebuah kotak yang dikhususkan bertujuan untuk menghubungkan dengan televisyen.

Selain itu, pengguna juga memerlukan panel berasaskan 8K yang masih belum di perluaskan di pasaran pada ketika ini.

Dikhabarkan penyiaran sukan Olimpik 2020 akan menawarkan paparan resolusi bersaiz 8K. Kita juga menantikan apabila pengeluar televisyen di pasaran mempromosikan paparan televisyen beresolusi 8K ini. Kita tunggu dan lihat sahaja.


Destinasi Pelancongan Baharu Gembox Akan beroperasi bermula pada 13 September 2022! Nikmati makanan tempatan dari 13 negeri dalam sehari!

Gembox@Nilai merupakan sebuah projek konsep pasar malam moden yang menjadi tarikan pelancongan terbaharu di Nilai, Negeri Sembilan. Gembox yang disifatkan sebagai Pasar Malam Kebudayaan Simbolik Malaysia akan menghimpunkan pelbagai barangan tempatan termasuk makanan, kraftangan dan budaya dari 13 buah negeri di seluruh negara dan beroperasi bermula pada 13 September 2022.

Kebanyakkan tempat atau negara mempunyai pasar malam yang tersendiri melambangkan keunikan dan keistimewaan seperti Chatuchak Market, Thailand, Pasar Malam Shilin,Taiwan dan Pasar Myeongdong Korea. Kini dengan adanya Gembox di Malaysia keluasan tanah keseluruhan sebanyak 14 padang bola sepak, ia akan menjadi salah satu tarikan utama yang setaraf dengan pasar malam terkemuka.

Malaysia sememangnya terkenal di seluruh dunia dengan aneka juadah makanan dari pelbagai kaum dan etnik. Namun demikian, setiap negeri turut mempunyai makanan tempatan masing-masing seperti Daging Salai Lemak Cili Api dari Negeri Sembilan,Ikan Patin Gulai Tempoyak, Laksa Utara dan Laksa Sarawak, Bak Kut Teh, Klang dan lain-lain. Kini, pengunjung dapat menikmati makanan popular dari 13 negeri dengan hanya berkunjung ke Gembox.

Penghimpunan makanan dari 13 buah negeri ada sebagai promosi gelombang pertama buat masa ini. Beberapa tarikan telah beroperasi iaitu Dataran Warisan, Malaysia Food Avenue, Gembox Food Avenue, Rainbow Night Market, 4-Trendy Trail dan juga Pacific Circus.

Seterusnya, akan terdapat pelbagai elemen keunikan Malaysia seperti barangan cenderamata, hasil seni kraftangan, buah-buahan tempatan serta barangan trendy semasa di Gembox.

Ini bertujuan memberikan lebih banyak peluang kepada para pengunjung untuk menikmati kebudayaan Malaysia.Ini juga membantu meningkatkan ekonomi, nilai budaya dan sekaligus memulihkan sektor-sektor tertentu termasuk perniagaan kecil dan sederhana serta sektor pelancongan.

Gembox juga telah mendapat sokongan dan bekerjasama dengan Kementerian Pelancongan, Seni dan Budaya (MOTAC), Tourism Malaysia, Lembaga Pelancongan Negeri Sembilan, Melaka, Perak, agansi-agensi pelancongan dan lain-lain. Ini kerana Gembox berpotensi besar untuk menjadi destinasi pelancongan yang berpotensi tinggi.

Lokasi sungguh mudah untuk dikunjung kerana bersambung dengan Lebuhraya PLUS, Lebuhraya LEKAS, Lebuhraya ELITE dan lain-lain lagi. Gembox terletak di antara Kuala Lumpur and Putrajaya, dalam kira-kira 18km dari KLIA and KLIA2 boleh menjadi destinasi pertama buat pelancong ke Malaysia ataupun terakhir sebelum pelancong pulang ke negara masing-masing.

Keunikan Gembox telah menerapkan elemen adat dan budaya Malaysia ke platform pasar malam moden. Ia menghimpunkan 600 buah gerai yang menawarkan lebih daripada 10,000 barangan tempatan dari 13 buah negeri di seluruh negara. Ia juga akan menganjurkan lebih daripada 100 aktiviti kebudayaan dari semasa ke semasa. Pengasasnya ingin memberikan setiap pelancong perasaan “WOW” apabila mengunjungi Gembox. Beliau percaya, Malaysia yang kini berada dalam fasa peralihan ke era endemic, Gembox akan menjadi lokasi pelancongan pilihan terutama.

Pasar malam tradisional yang konsep warna Pelangi akan mempunyai 300 gerai, dan food truck yang berwarna-warni di mana pengunjung boleh menikmati makanan jalanan di pasar malam tersebut.

Gembox adalah destinasi pelancongan baharu yang akan sentiasa memberikan berbagai kejutan kepada pengunjung dan membolehkan mereka merasai “Malaysia Truly Asia, Gembox Truly Malaysia”. Segala urusan perniagaan di Gembox akan dijalankan dengan kaedah tanpa tunai dan Waktu perniagaannya adalah bermula pada pukul 5 petang hingga lewat malam setiap hari.

Di samping itu, bersempena dengan bulan Kemerdekaan dan Hari Malaysia, pihak penganjur akan menganjurkan aktiviti-aktiviti yang bertema “Wow Malaysia” supaya pelancong dari dalam dan luar negara dapat menikmati makanan tradisional serta menghayati kebudayaan Malaysia. Aktiviti pertama, iaitu Pacific Circus akan membawa hiburan yang menakjubkan kepada pelawat Gembox, Setiap Isnin hingga Ahad, pada pukul 8.30 malam selama 90 minit, Persembahan Pacific Circus termasuk Nyanyian, tarian, aksi, akrobatik, Roda Kematian dan banyak lagi! Aktiviti ini pasti akan menghiburkan keluarga dan anak-anak sepanjang malam.

Maklumat lanjut sila layari www.gembox.com.my ataupun ikuti Facebook (facebook.com/gemboxnilai) dan Instagram (Instagram.com/gembox.malaysia) kita.


Dattel Bertekad untuk Memperkasakan 10,000 Perniagaan di Malaysia dengan Dana Data Berjumlah RM 50 Juta.

PETALING JAYA, Malaysia, 25 November 2020 Dattel Asia Group, sebuah syarikat data & analisis pengguna terkemuka di ASEAN, baru-baru ini melancarkan UPLIFT Malaysia – sebuah inisiatif untuk memperkasakan 10,000 perniagaan dengan pandangan bernas mengenai perilaku pengguna yang terkini melalui dana data berjumlah RM 50 juta. Inisiatif ini bertujuan untuk membantu individu yang kehilangan pekerjaan atau perniagaan yang terjejas disebabkan oleh kemerosotan ekonomi baru-baru ini untuk kembali pulih secara lestari.

Kami berhasrat untuk meningkatkan prestasi 10,000 syarikat dan mewujudkan komuniti bisnes yang lebih #celikdata di negara ini. Anda memerlukan sumber data yang dipercayai untuk mendapat perspektif pasaran yang baru secara berterusan dan mempunyai kelebihan daya saing dalam bisnes. Ashran Dato’ Ghazi Ketua Pegawai Eksekutif, Dattel Asia Group

Salah satu inspirasi untuk UPLIFT adalah apabila Ketua Pegawai Eksekutif Dattel Asia, Ashran Dato ‘Ghazi, bertemu dengan banyak usahawan yang bergelut dengan perubahan perilaku pengguna yang mendadak kerana wabak COVID-19. Perubahan ini menyebabkan banyak perniagaan yang melayan pengguna tidak pasti bagaimana, ataupun sekiranya mereka perlu mengambil tindakan untuk menangani perubahan tersebut. Dengan segala perubahan yang berlaku pada kadar yang tinggi, pemilik syarikat tidak mempunyai data yang terkini dan komprehensif untuk memacu strategi perniagaan atau pemasaran mereka..

Untuk mengatasi hal ini, Dattel Asia bekerjasama dengan beberapa peneraju pasaran untuk melaksanakan UPLIFT Malaysia. Matlamat utama inisiatif ini adalah untuk memastikan bahawa perniagaan-perniagaan di Malaysia mempunyai akses kepada data yang tepat, yang pada kebisaannya hanya boleh di mampu oleh syarikat besar.

Antara peneraju industri yang bekerjasama dengan Dattel Asia untuk UPLIFT Malaysia adalah BAC Education Group, Transcosmos Malaysia dan ZBRA Business Research & Analytics. UPLIFT juga mendapat sokongan dari Institut Keusahawanan Negara (INSKEN), Owners Circle dan Kementerian Pembangunan Usahawan dan Koperasi (MEDAC). Dattel Asia berharap lebih banyak peneraju industri akan tampil ke hadapan dan menyumbang kepada inisiatif ini.

Permohonan dana data UPLIFT adalah terbuka kepada mana-mana individu atau syarikat, terutamanya yang berminat dengan perniagaan yang melayan pengguna seperti kedai runcit, fesyen, makanan & minuman, kecergasan, kecantikan, kesihatan atau makanan ringan. Setelah disemak, pemohon yang berjaya akan mendapat akses ke pakej data pengguna & latihan bernilai RM 5,000 berserta dengan maklumat terkini sentimen dan perilaku pengguna yang berkaitan dengan COVID-19 setiap minggu.

Akses ke pakej data pengguna & latihan hanya terhad kepada 10,000 pemohon pertama yang layak. Mereka yang berminat boleh melayari laman web UPLIFT Malaysia di upliftmy.dattel.asia untuk maklumat lebih lanjut dan memohon dana data sekarang.


Efek ‘Burn-in’ Pada iPhone X Hanya Terjadi Selepas 510 Jam Dengan Keterangan Maksimum

Skrin OLED boleh dianggap antara teknologi paparan yang terbaik buat masa ini kerana ia mampu menghasilkan kontras yang sangat baik dengan warna yang lebih menonjol. Namun begitu, efek ‘burn-in’ atau masalah imej atau teks yang dapat dilihat apabila skrin berwarna putih dipaparkan merupakan isu utama yang menjadi kelemahan paparan ini.

Cetizen yang merupakan sebuah laman sesawang yang menjual telefon pintar terpakai popular di Korea Selatan, baru-baru ini telah membuat ujian ketahanan panel skrin berasaskan OLED pada tiga model popular iaitu Samsung Galaxy Note8, Apple iPhone X dan juga Samsung Galaxy S7 Edge. Melalui ujian itu, skrin ketiga-tiga model ini telah ditetapkan pada keterangan yang paling maksimum dan paparan skrin dibiarkan menyala tanpa henti untuk satu jangka masa yang panjang.

Keputusan ujian itu agak mengejutkan kerana paparan skrin iPhone X dilihat mampu bertahan lebih lama iaitu mencecah sehingga 510 jam, sebelum efek ‘burn-in’ mula kelihatan. Manakala efek ‘burn-in’ pada Samsung Galaxy S7 Edge pula terjadi selepas 155 jam. Apa yang mengecewakan, Samsung Galaxy Note8 berhadapan dengan efek ‘burn-in’ yang sangat teruk selepas 155 jam paparan skrin dinyalakan tanpa henti.


CES 2020: Samsung Lancarkan Peranti Pintar Oversaiz? Oh Bukan, Sebenarnya Adalah Samsung TV Berputar!

Acara tahunan CES 2020 kini membuka tirai dengan ketampilan pelbagai produk berteknologi, dan Samsung sebagai peneraju dalam bidang teknologi tidak ketinggalan dalam memperkenalkan produk baharu mereka yang satu daripadanya adalah Samsung 5G-The Sero.

5G-The Sero adalah sebuah televisyen bersaiz 43 inci yang boleh berputar dan ia sebenarnya telah dilancarkan di Korea pada April 2019 yang lalu, konsepnya seakan Surface Hub 2 yang mana paparan skrin boleh menegak atau melintang mengikut penggunaan kandungan media terutamanya Snapchat, Instagram Stories dan TikToks.

The Sero boleh dikatakan merupakan sebuah peranti pintar oversaiz, kerana ia boleh bersambung pada peranti pintar dengan sokongan NFC dan segala media seperti video, permainan, laman sosial dan e-dagang juga boleh dilayari melalui The Sero.


Kembali Bekerja Secara Selamat Dengan Pengalaman Bilik Mesyuarat Tanpa Sentuh Baharu, Dikuasakan oleh Pengecasan Tanpa Wayar Pintar Chargifi

Penyelesaian bilik mesyuarat tanpa sentuh baharu yang memberi keyakinan kepada pekerja untuk pengalaman bilik mesyuarat yang selamat di tempat kerja pasca-COVID

SAN FRANCISCO dan LONDON, 22 Julai 2020 /PRNewswire/ — Chargifi, penyedia teknologi pengecasan tanpa wayar terhubung awan yang terkemuka, melancarkan penyelesaian bilik mesyuarat tanpa sentuh yang pertama seumpamanya yang membantu pekerja berasa lebih yakin untuk kembali bekerja dan menggunakan ruang kolaboratif. “Chargifi for Rooms” menggabungkan penunjuk status cahaya dengan pengecasan tanpa wayar yang mencetuskan pengalaman dalam-bilik secara automatik. Penyelesaian ini berintegrasi dengan perisian tempahan dan penjadualan bilik yang terkemuka, untuk mendaftar masuk secara serta merta dan memulakan pengalaman dalam-bilik seperti persidangan video dalam satu tindakan yang lancar.

Satu contoh ialah integrasi Chargifi for Rooms dengan Envoy, penyedia platform tempat kerja yang memberi tumpuan untuk mencipta alatan yang menjadikan tempat kerja yang lebih selamat, tanpa mengorbankan pengalaman hebat atau penggunaan produk. Pekerja yang kembali ke tempat kerja boleh mencari dan menempah bilik yang bersih dan selamat apabila cincin bercahaya hijau menandakan bahawa bilik ini bersih dan sedia digunakan. Sebaik sahaja mereka berada dalam bilik mesyuarat, pekerja hanya perlu meletakkan telefon pintar mereka pada tempat pengecasan tanpa wayar untuk mendaftar masuk atau menempah ruang tersebut. Tindakan ini secara serentak melancarkan persidangan video yang dipratempah untuk permulaan perjumpaan yang cepat dan cekap. Untuk perancang ruang, data berharga mengenai penggunaan dan penghunian bilik disimpan, yang dapat membantu mengosongkan ruang yang tidak digunakan bagi meningkatkan ketersediaan.

“Chargifi membawa pengalaman menempah bilik mesyuarat ke tahap baharu dengan menghubungkan daftar masuk tanpa sentuh dan pengecasan tanpa wayar. Ia membantu kami untuk mencipta pengalaman yang selamat dan tanpa sentuh untuk pelanggan kami dan pekerja mereka tatkala mereka merancang untuk kembali ke tempat kerja. Integrasi ini turut menyimpan data penggunaan ruang dan penghunian untuk pasukan tempat kerja tanpa perlu menambah satu lagi peranti dalam infrastruktur,” kata Matt Harris, Ketua Tempat Kerja & Teknologi, Envoy, mengenai nilai penyelesaian bersama untuk pekerja dan juga perancang ruang.

Pandemik global telah membawa cabaran baharu untuk perancang ruang dan telah mempercepatkan banyak trend yang telahpun semakin mendapat tempat, seperti mobiliti, kerja yang fleksibel dan bagaimana ruang boleh digunakan dengan lebih lancar dengan kurang perselisihan. Kini, penekanan diberikan untuk mengurangkan titik sentuh fizikal dan memastikan komunikasi yang jelas kepada pekerja bilamana ruang bersih dan selamat untuk digunakan.

“Mesyuarat perlu selamat, tanpa sentuh dan lebih produktif berbanding sebelum ini. Kapasiti ruang yang sempit ekoran penjarakan sosial akan meningkatkan permintaan dan data penghunian yang andal daripada daftar masuk automatik tanpa sentuh merupakan kunci untuk meningkatkan ketersediaan bilik yang bersih dan selamat. Syarikat-syarikat yang menggunakan teknologi tanpa sentuh menunjukkan kepada kakitangan mereka bahawa mereka telah mengambil langkah-langkah yang sesuai untuk menyediakan ruang besar yang tidak bertolak ansur aspek keselamatan.”

Chargifi for Rooms disediakan hari ini dan merupakan penyelesaian bilik mesyuarat hujung ke hujung yang lengkap apabila disepadukan dengan perisian penjadualan bilik dan persidangan video kegemaran anda. Chargifi LightRing akan disediakan pada suku ketiga tahun 2020.

Masa depan tempat kerja ialah pengalaman tanpa sentuh dan corak kerja yang dinamik. Pengalaman perlu selamat dan kerja perlu bersifat fleksibel. Di mana orang ramai berada, kuasa perlu mengikutinya.

Chargifi mendayakan penskalaan kuasa tanpa wayar pintar yang mudah untuk tempat kerja perusahaan hari ini, yang melangkaui lebih daripada sekadar mengecas peranti mudah alih anda. Penyelesaian kami memberi pengalaman tanpa sentuh yang selamat dalam ruang dan dalam masa yang sama menyediakan kuasa yang mudah.

Analitik penggunaan ruang Chargifi membantu perancang ruang untuk mendapat lebih daripada ruang mereka dengan membantu memahami tingkah laku. Ini dapat memberi maklumat mengenai corak kerja dan jadual pembersihan, agar anda dapat memberi jaminan kepada pekerja anda mengenai keselamatan dan kesejahteraan di tempat kerja. Setiap titik sentuh menunjukkan pengguna berinteraksi dalam ruang, yang seterusnya mendorong pengalaman dan kecekapan tempat kerja dalam mengoptimumkan hartanah yang mahal.

Keywords: Alternative Energies Computer Software Computer/Electronics Consumer Electronics Health Care/Hospital Infectious Disease Control Multimedia/Online/Internet Utilities Workforce Management/Human Resources New products/services Data Analytics


Pra-Tempahan Sony Xperia 1 Mencecah RM4,500 Di UK?!

Sony Xperia 1 yang tampil lebih premium dan memfokuskan pada kelas atasan selain siri Xperia 10 dan Xperia 10 Plus yang baru sahaja diperkenalkan di MWC 2019, kini membuka pra-tempahan di UK dengan tawaran harga mencecah £849, kira-kira RM4,500

Keistimewaan Xperia 1 bukan sekadar 4K OLED skrin yang memberi sokongan nisbah 21:9 CinemaWide, bahkan tiga kamera utama 12MP (f/1.6) + 12MP (f/2.4) + 12MP (f/2.4) Super wide-angle bersama sokongan rakaman Creator dan Cinema Pro juga merupakan salah satu ciri menarik yang mampu memberi kepuasan terunggul kepada pengguna.

Pelanggan yang membuat pra-tempahan hanya akan menerima peranti mereka mulai Mei, bermakna pasaran tempatan dalam jangka masa pendek ini tidak akan dibawa masuk? Buat masa kini masih tidak diketahui lagi, apa yang pasti harganya mungkin tidak akan mesra poket sangat.


Digi Lancarkan Dua Prepaid Baru, Digi Prepaid Live & Digi Prepaid Best

Bertempat di Sunway Pyramid Convention Centre (SPCC), Digi telah menjemput para media untuk sama-sama memeriahkan pelancaran dua kad SIM prabayar terbarunya, iaitu Prepaid Live dan juga Prepaid Best.

Digi Prepaid Live menawarkan data percuma sebanyak 8GB sebagai tambahan kepada data yang dilanggan pada setiap bulan. Pada masa yang sama, penawaran data tambahan ini hanya terhad untuk digunakan pada rangkaian 4G LTE, dan ditawarkan secara berperingkat. Digi menghadkan data percuma 1GB untuk streaming video dan 1GB untuk streaming muzik pada setiap minggu. Ini bermakna, pengguna akan menerima 8GB data percuma setiap bulan, di mana untuk 4GB streaming video dan 4GB lagi untuk streaming muzik.

Data percuma untuk muzik termasuk pelbagai perkhidmatan Digi Music Freedom, termasuk Spotify, Deezer, JOOX dan beberapa lagi. Manakala untuk video pula, Digi meliputi perkhidmatan YouTube, iFlix, Astro On-The-Go, Tonton, Viu, Dailymotion dan juga HyppTV Everywhere.

Manakala untuk Digi Prepaid Best pula, ia menawarkan data Internet sebanyak 200MB setiap hari apabila anda menggunakan sekurang-kurangnya RM1 sehari untuk membuat panggilan ke luar negara yang mewakili negara Indonesia, Bangladesh, Nepal, Pakistan, Mymanmar, Filipina, Thailand, Vietnam dan juga China. Anda hanya perlu dial *888# untuk menebus ganjaran yang diberikan.

Bukan itu sahaja, pemngguna juga boleh membuat panggilan dan SMS ke 20 ‘Kawan’ dengan kadar yang murah. Untuk maklumat lanjut mengenai kedua-dua kad SIM prabayar terbaru dari Digi ini, boleh melayari laman web Digi Prepaid Plan.


OPPO Raikan Tahun Baru Cina Dengan Promosi Prosperity Bersama 3 Telco

Siapa yang tak suka tawaran menarik?! Sempena Tahun Baru Cina yang semakin dekat, OPPO Malaysia dengan bangganya sekali lagi mengumumkan promosi menarik khas untuk peminat O mereka.

Apa yang menarik? Dengan setiap pembelian OPPO F5 atau OPPO F5 6GB dari Celcom, Digi dan Maxis mulai 8 Februari hingga 28 Februari 2018, anda boleh mendapatkan travel adapter, casing peranti dan pelindung skrin secara percuma.

Bagi pengguna Celcom dan Digi Postpaid, mereka akan mendapat ketiga-tiga hadiah percuma apabila membeli OPPO F5 atau OPPO F5 6GB. Manakala pengguna Maxis Postpaid akan mendapat hadiah percuma apabila membeli OPPO F5.

Di samping itu, pelanggan Celcom Postpaid boleh memiliki OPPO F5 dengan program ansuran serendah RM30 sebulan di bawah pelan EasyPhone. Pengguna boleh membeli OPPO F5 dengan harga RM188 sahaja apabila mereka mendaftar untuk pelan First Gold Supreme 128.

Menarik bukan?! Promosi seperti ini bukan selalu ada tau, baik beli sebelum stok habis!


[ Kongsi Gambar ] : Hasil Tangkapan Foto Dari OPPO 10x Lossless Zoom – Lihat Jauh Mana Hebatnya!

Teknologi OPPO 10x Lossless Zoom memperlihatkan kamera dengan keupayaan luar biasa –  membolehkan pengguna mendapat hasil yang solid walaupun di zoom sebanyak 10X. OPPO juga membenamkan sokongan OIS pada kamera utama dan kanta telefoto untuk pengalaman fotografi lebih sempurna.

Kebiasannya untuk mencapai zoom 10x, modul kanta akan setebal 15mm. Namun, OPPO berjaya menyelesaikan dilema ini dengan menggunakan modul periskop. OPPO turut menggunakan lensa optik “D-cut” trailblazing – dengan membuat dua potongan selari pada kanta bulat. Rekaan ini seterusnya mengurangkan ketebalan modul kanta telefoto sekaligus mengekalkan parameter optik.

untuk posting kali ini, kami kongsikan kepada semua pembaca hasil gambar dari lensa OPPO 10x lossless zoom, jom kita layan…


[Khabar Angin] Apple Bakal Mengeluarkan iPhone X Bersaiz Besar – Dikenali Sebagai iPhone X Plus

Berita mengenai Apple akan menghasilkan iPhone dengan paparan skrin lebih besar, iaitu bersaiz 6.5 inci bukanlah sesuatu yang baru, kerana berita ini sudah dibualkan sejak tahun lepas lagi.

Terkini, khabar angin ini timbul semula dan kali ini ia turut diiringi dengan dua lagi model lain. Pada tahun 2018 kita mungkin dapat melihat tiga buah model baru iPhone X yang hadir bersama tiga saiz paparan skrin berbeza.

Claimed ‘iPhone X Plus’ Displays and Digitizers Shown in Leaked Photos https://t.co/FhnLEaJ15O by @eslivka pic.twitter.com/Fa03oHQ28G
— MacRumors.com (@MacRumors) February 25, 2018

Malah gambar yang tersebar juga dikatakan sebagai skrin paparan iPhone X Plus dikeluarkan oleh LG di Vietnam. iPhone X yang hadir dengan paparan skrin besar mungkin menggunakan nama iPhone X Plus yang menampilkan paparan skrin OLED berukuran 6.5 inci beresolusi 1242×2688 piksel.
Model yang ketika ini menggunakan kod nama D33 akan hadir dengan sokongan dua kad SIM, pemproses A12 serta panel belakang diperbuat dari kaca bagi membolehkan anda melakukan pengecasan tanpa wayar. Ia juga akan hadir dengan pilihan warna emas.

Sumber


GrabPay Credit, Sistem Bayaran Tanpa Tunai Grab

Hari ini Grab melancarkan sistem GrabPay Credit, satu pilihan bayaran tanpa tunai yang boleh siisi semula nilainya melalui pelbagai sumber yang mudah didapati, sekaligus memberikan keselesaan dan ciri keselamatan kepada pengguna. GrabPay Credit membolehkan semua orang di Asia Tenggara untuk menikmati kemudahan pembayaran tanpa tunai untuk pengalaman perjalanan yang lebih lancar dengan fungsi tambah nilai mereka melalui bank-bank tempatan, ATM dan kedai-kedai. GrabPay Credit boleh digunakan di Malaysia mulai 5 Disember dan seluruh Asia Tenggara pada minggu-minggu akan datang.

Dengan keselamatan sebagai terasnya, Grab melaksanakan standard dan prosedur terbaik untuk menjamin keselmatan transaksi dan menyingkirkan risiko dalam pembayaran. Mereka juga bekerjasama dengan bank, kedai dan juga agensi urusan transaksi wang, anatara nama dan servis yang bekerjasama di dalam sistem ini adalah Affin Bank, Am Online, Bank Islam, CIMB Clicks, Hong Leong Connect, Maybank2U, Public Bank, RHB Now, 7-Eleven, Kedai Mesra Petronas, MasterCard, Visa, American Express dan China Union Pay


Warna Baru ASUS ZenFone 3 Max!

ASUS ZenFone 3 Max yang memfokuskan kepada penawaran bateri bersaiz besar bagi membolehkan pengguna menggunakannya untuk tempoh masa yang lama, kini tampil dengan dua variasi warna baru lagi!

Kini anda boleh mendapatkan warna Rose Pink dan Sand Gold selain daripada warna-warna sedia ada. Bukan itu sahaja, bagi mereka yang mendapatkan ZenFone 3 Max warna Rose Pink atau Gold Sand dalam tempoh masa sehingga 31 Mac 2017, anda layak menebus hadiah istimewa dari Asus dengan melayari laman ASUS ZenFone 3.

ASUS ZenFone 3 Max dijual pada harga RM 799 dengan mengetengahkan fungsi kapasiti bateri sebesar 4,100 mAh, paparan skrin 5.2 inci dan memori RAM sebesar 3GB serta memori dalaman 32GB.


INX Limited Umum Keberkesanan Token Sekuriti IPO

NEW YORK, 25 Ogos 2020 /PRNewswire/ — INX Limited hari ini mengumumkan bahawa Suruhanjaya Sekuriti dan Bursa (SEC) telah menyatakan berkuat kuasa penyata pendaftaran pada Borang F-1 yang difailkan dengan tawaran awam awal (“Penawaran”) sehingga 130 juta Token Sekuriti INX (“Token INX” atau “Token”). INX telah menetapkan harga penawaran pada US$0.90 per Token dengan pelaburan minimum sebanyak US$1,000. Adalah dijangkakan bahawa Penawaran akan bermula pada 25 Ogos 2020 jam 10 pagi Waktu Siang Timur di laman web  https://token.inx.co/

INX bertujuan untuk menggunakan sebahagian daripada hasil bersih yang diperolehi semasa penjualan Token INX dalam Penawaran ini untuk pengembangan dan operasi berterusan Penyelesaian Perdagangan INX, penyelesaian terkawal bagi perdagangan aset blok rantai, termasuk mata wang kripto, token sekuriti, dan derivatif yang lain, dan juga untuk penubuhan dana simpanan tunai.

Penyata pendaftaran yang berkaitan dengan hal-hal sekuriti ini diisytiharkan berkuat kuasa oleh Suruhanjaya Sekuriti dan Bursa (SEC) pada 20 Ogos 2020. Salinan penyata pendaftaran boleh diakses dengan melayari laman web SEC di sec.gov. Penawaran itu dibuat hanya melalui prospektus. Prospektus akhir yang menerangkan syarat-syarat penawaran telah diajukan kepada SEC dan membentuk sebahagian daripada penyata pendaftaran yang berkesan. Salinan prospektus akhir yang berkaitan dengan Penawaran boleh diperolehi secara percuma dengan melayari EDGAR di laman web Suruhanjaya Sekuriti dan Bursa di www.sec.gov (klik di sini). Sebagai alternatif, salinan prospektus akhir boleh diperolehi secara percuma dengan menghantar e-mel kepada INX di investors@inx.co.

Siaran akhbar ini bukan sebuah prospektus dan bukan merupakan tawaran untuk penjualan atau permohonan tawaran untuk membeli mana-mana sekuriti dalam mana-mana bidang kuasa, di mana tawaran atau permohonan penjualan tersebut tidak sah sebelum pendaftaran atau kelayakan di bawah undang-undang sekuriti mana-mana negeri atau mana-mana bidang kuasa tersebut.

INX Limited, sebuah syarikat swasta berpangkalan di Gibraltar yang ditubuhkan pada tahun 2017, sedang membangunkan Penyelesaian Perdagangan INX, satu titik masuk bagi pelanggan kami untuk perdagangan mata wang kripto, token sekuriti, dan derivatif yang lain.

Siaran akhbar ini dikeluarkan menurut dan mengikut Peraturan 124 di bawah Akta Sekuriti 1933. Tidak ada pihak berkuasa pengawal selia sekuriti yang meluluskan atau tidak meluluskan kandungan siaran akhbar ini.

Hubungan Media:Alona SteinReBlonde untuk INX  alona@reblonde.com


Jaben Adakan Jualan Runtuh Untuk Produk Audio di Nu Sentral

Jaben merupakan pengedar aksesori audio berkualiti tinggi yang sememangnya terkenal di Kuala Lumpur. Bagi memberikan pengalaman berhibur yang menyeronokkan kepada pengguna, Jaben akan mengadakan jualan promosi istimewa pada hujung minggu ini. Pelbagai jenama headphones terkenal boleh didapati di antaranya adalah Audio-Technica, Beyerdynamic, Sennheiser, JVC, Sony, Jaybirds, Bose, Shure, JH Audio, Ultimate Ears, Advanced Acousticwerkes dan juga Fit Ear.

Pengunjung boleh meluangkan masa untuk mencuba sendiri pelbagai produk yang tersedia tanpa sebarang gangguan. Selepas berpuas hati, anda boleh membuat tempahan khas mengikut citarasa sendiri.

Promosi akan diadakan di cawangan Jaben, Nu Sentral bermula dari Jumaat, 23 September 2016 sehingga Ahad, 25 September 2016. Lebih istimewa, tawaran diskaun banyak 70% untuk produk terpilih serta harga runtuh bagi model Beyerdynamic’s DTX 41 IE menanti anda!


Persona 5 Royal Bakal Menemui Pasaran Global Pada 2020?

Bagi peminat siri permainan Persona 5 Royal ada berita yang sedikit mengecewakan apabila permainan ini bakal menemui peminat global pada tahun 2020. Buat masa ini permainan ini hanya akan dikeluarkan di Jepun pada Oktober ini.

Namun dalam 1 video yang terdedah bersempena Gamescom, ia memperlihatkan tarikh pengeluaran diumumkan pada suku kedua 2020 iaitu ketika musim bunga. Namun masih tiada tarikh tetap bagi pengeluaran ini.

Bagi yang tidak mengetahui, Persona 5 Royal adalah siri baharu Persona 5 yang dihadirkan dengan penambahan kandungan khususnya watak seperti Kasumi Yoshizawa. Permainan ini akan tersedia secara eksklusif bagi Playstation 4.


Nikmati RM1 Internet Tanpa Had Dengan Celcom Xpax!

Pelanggan Celcom Xpax kini boleh menikmati Internet tanpa had serendah RM1, dengan “Ultra Hour Pass™” yang mengandungi akses Youtube Tanpa Had Percuma daripada jam 1am ke 7am, serta akses VIP bagi iFlix melalui Apilkasi Celcom Life (iOS / Android).

“Ultra Hour Pass™” menawarkan internet berkelajuan tinggi hanya pada RM1 untuk sejam, RM2 untuk 3 jam, RM5 untuk 12 jam dan RM8 untuk 24 jam! Anda hanya perlu log masuk ke aplikasi Celcom Life dan memilih “Buy More” untuk lebih banyak Internet, diikuti dengan pilihan Hourly Unlimited Internet yang mereka ingini.

Dengan hanya RM1, pelanggan boleh menikmati satu jam Internet tanpa had dan akses kepada informasi dan hiburan digital mengikut kemudahan mereka. Tawaran ini juga sempurna untuk pelanggan yang tidak mahu menggunakan kuota data yang mereka ada ketika menstrim video HD di peranti mereka.

Pek prabayar Celcom Xpax yang telah ditambah baik ini berharga RM10, dan menawarkan 10GB Internet berkelajuan tinggi bagi Facebook, Instagram dan Games Walla™ bagi permainan mudah alih.

Maklumat lanjut, sila layari Celcom Xpax.


HUAWEI Nova 4 Bakal Tiba Di Malaysia Pada 16 Januari 2019!

Mula diperkenalkan secara rasmi di China sekitar bulan Disember lepas, kehadiran HUAWEI Nova 4 berjaya mencuri perhatian para peminat gajet di seluruh dunia termasuk Malaysia!

Ekoran sambutan luar biasa tersebut, HUAWEI hari ini menyampaikan berita baik dengan mengumumkan bahawa peranti tersebut bakal tiba secara rasmi di Malaysia pada 16 Januari ini!

Nova 4 merupakan peranti pertama HUAWEI yang menyokong paparan lubang kecil pada skrin hadapan. Ia menampilkan skrin berukuran 6.4 inci bersama resolusi 2310 x 1080 piksel dan dijana oleh cip pemproses Kirin 970.

Ia dibantu oleh memori sehingga 8GB RAM beserta storan dalaman sehingga 128GB. Lebih menariknya lagi, ia juga membawakan sistem tri-kamera – salah satunya dilengkapi sensor Sony IMX586 beresolusi 48MP.


Honor Umumkan Penurunan Harga Honor View10 Dan Honor 7X Sebanyak RM200!

Honor Malaysia hari ini mengumumkan penurunan harga untuk dua buah peranti iaitu Honor View10 dan Honor 7X. Bermula hari ini, Honor View10 dan Honor 7X boleh dibeli dengan harga lebih rendah iaitu RM1,899 dan RM899 seunit. Sebelum ini kedua-duanya dijual pada harga RM2,099 dan RM1,099, sekaligus menjadikan penurunan harga sebanyak RM200 setiap satu.

Honor View 10 hadir dengan spesifikasi kelas atasan yang dilengkapi skrin 5.99” FullView Display FHD+, dikuasakan cip pemproses Kirin 970, RAM 6GB, dan storan 128GB. Dioperasikan Android 8.0 Oreo dan EMUI 8.0, peranti ini sangat sesuai kepada mereka yang tergolong sebagai pengguna ‘hardcore’.

Manakala Honor 7X pula mensasarkan pengguna yang inginkan peranti pada harga dibawah RM1,000. Peranti ini dibekalkan paparan 5.93” FullViewDisplay FHD+ yang ditemani cip pemproses Kirin 659, RAM 4GB, dan storan 64GB. Dijana dengan bateri sebesar 3,340mAh, ia merupakan sebuah telefon pintar di bawah kelas pertengahan.

Pembelian Honor View10 dan Honor 7X boleh dibuat secara terus di Lazada, 11street, Shopee, atau Vmall.


Samsung Galaxy A9 (2018) Berharga RM1,999 – Siri Jelajah Bermula 23~25 November 2018!

Kini yang dinanti-nantikan akan tiba pada hujung minggu ini! Samsung Galaxy A9 (2018) adalah peranti pertama yang menawarkan empat buah kamera di belakag peranti. Dilancarkan di Kuala Lumpur pada 11 Oktober yang lepas, telefon pintar akhirnya tiba di Malaysia pada 23 November 2018.

Ia disahkan menerusi pengumuman jelajah Samsung Galaxy A9 (2018) yang akan berlangsung pada 23 hingga 25 November 2018. Walaupun masih belum mengumumkan harga jualan, tetapi melalui perkongsian di laman Satu Gadget Dot Com, Galaxy A9 (2018) akan dijual pada harga RM1,999.

Lebih istimewa, pelanggan terawal yang membeli telefon pintar ini akan menerima hadiah bernilai RM783 yang terdiri daripada JBL GO2 Wireless Speaker, kad tambahan microSD 128GB, powerbank 10000mAh dengan sokongan pengecasan pantas, langganan Spotify selama tiga bulan, tiket wayang TGV dan juga pelan perlindungan skrin Samsung.

Selain itu, anda juga berpeluang untuk beramah mesra dengan artis seperti Ismail Izzani (City Square, JB), Charis Ow (One Utama), Gaston & Jeii Pong (Gurney Plaza Peneng) serta Uriah See ( Gurney Plaza Peneng) pada 24 dan 25 November 2018. Jangan lepaskan peluang untuk sama-sama memeriahkan siri jelajah Samsung Galaxy A9 (2018) ini.


Diskaun Sehingga 70%! Grab Headphones & Earbuds Berjenama Terpilih Eksklusif Di Shopee!

Wah, diskaun hebat-hebat belaka! Dapatkan tawaran hebat dengan diskaun sehingga 70% untuk sejumlah Wireless True Stereo (TWS) berjenama yang terpilih hanya eksklusif di Shopee! Promosi bermula 5 Februari 2020 dan ketersediaan adalah seperti berikut :

Save the date! Ingat Hanya sehari je tawaran istimewa ni! Untuk menikmati promosi ini, korang hanya perlu menggunakan kod promosi di bawah untuk menikmati pelbagai pulangan koin yang menarik :


Harga Kompetitif! ASUS ZenFone 5z 8GB RAM Dijual RM2299

Sehari selepas Lazada terdedah harga jualan RM1899 untuk ASUS ZenFone 5z, sebuah peranti 6GB RAM yang hadir dengan cip pemproses Snapdragon 845. Hari ini giliran 8GB RAM bersama 256GB ROM terdedah!

ZenFone 5z versi 8GB ini dijual pada harga sangat kompetitif, RM2299 boleh dikatakan pesaing kuat bagi jenama lain. Dengan spesifikasi Snapdragon 845, skrin 6.2 inci HD+, dwi kamera utama dan 8MP kamera hadapan, serta kapasiti bateri 3300mAh, siapa yang tidak akan terikat hati?


Galaxy S6 dan S6 Edge Bakal Menerima Kemas Kini Marshmallow

Samsung mengumumkan bahawa mereka akan membawakan kemas kini Android 6.0 Marshmallow kepada dua peranti flagship mereka, iaitu Galaxy S6 dan S6 Edge. Bersama sama kemas kini tersebut, pengguna S6 Edge bakal menikmati fungsi terbaru skrin melengkung yang bakal diperkenalkan tidak lama lagi.

Selain itu kemas kini Marshmallow bakal membawakan fungsi Now On Tap yang membolehkan anda mencari maklumat dengan lebih mudah dan cepat. Bagi mereka yang memiliki model selain Galaxy S6 da S6 Edge, anda tidak perlu risau kerana Samsung menjanjikan kemas kini Marshmallow bagi model lain akan menyusul tidak lama selepas Marshmallow untuk S6 dan S6 Edge dilancarkan.


Samsung Galaxy Tab A (2017) Dilancarkan Dengan Bateri 5,000mAh

Samsung tidak melupakan siri tabletnya, pada kali ini sebuah peranti yang bersaiz 8 inci telah diperkenalkan kepada umum. Samsung Galaxy Tab A (2017) yang memiliki resolusi skrin 1200×800 dijana oleh cip SoC Quad-core 1.4GHz.

Peranti ini menerima RAM sebanyak 2GB di samping storan dalaman seluas 16GB sahaja. Dibekalkan dengan kamera 8 Megapiksel di belakang, ia juga dilengkapkan dengan kamera 5 Megapiksel di bahagian depan. Tablet yang berukuran 212.1 x 124.1 x 8.9mm ini dianggarkan seberat 364g telah memuatkan bateri sebesar 5,000mAh.

Walaupun mendapat spesifikasi yang sederhana, ia masih menerima sistem OS Android 7.0 Nougat. Bagaimanapun, tablet ini hanya dilancarkan di pasaran Vietnam dengan tanda harga VND6,490,000 (lebih kurang RM1,201) sebuah. Ketersediaan model ini di negara asia lain termasuk Malaysia masih lagi belum diketahui.


Daftar Sekarang Untuk Google Duo

Masih ingat acara Google I/O tempoh hari? Jika anda masih ingat, Google telah memperkenalkan aplikasi dan servis baru yang dikenali sebagai Duo.

Google Duo dikatakan bakal mencabar FaceTime dalam servis panggilan video. Kelebihan Duo adalah ia sangat mudah digunakan dengan menu dan arahan yang minimal. Sebaik sahaja anda melancarkan Duo, anda akan melihat preview diri anda dari kamera hadapan, preview tersebut akan digunakan dalam fungsi “Knock Knock” yang membolehkan penerima panggilan video melihat dahulu si pemanggil.

Walaupun mempunyai kelebihan dari segi fungsi berbanding FaceTime, Duo hanya boleh digunakan pada platform mobil sahaja dan tidak dapat dipastikan sama ada Google merancang untuk membawakan Duo ke dalam platform lain. Pengguna Android kini boleh melakukan proses pendaftaran untuk mendapatkan aplikasi ini, apabila dilancarkan tidak lama lagi anda akan menajdi orang yang pertama menerima notifikasi dari Google.

Pengguna iOS di Malaysia pula masih belum berpeluang mendapatkan aplikasi ini, namun dijangkakan ia juga akan hadir dalam App Store Malaysia tidak lama lagi.


Huawei Mate 10 Skor 97 Markah Untuk DxOMark – Meninggalkan iPhone 8 Dan Galaxy Note8

Kehebatan kamera Leica tidak dapat disangkal lagi, tambahan pula teknologi ini telah dimuatkan ke dalam tiga peranti induk Huawei iaitu Mate 10, Mate 10 Pro, dan Mate 10 Porsche Design. Kesemuanya menggunakan konfigurasi kamera yang sama.

DxOMark yang sering menjadi platfom untuk menguji kehebatan lensa kamera kali mengemas kini carta kedudukan mereka dengan meletakkan Huawei Mate 10 di tempat kedua selepas Google Pixel 2. Skor keseluruhan Huawei Mate 10 mendapat sebanyak 97 lantas meninggalkan iPhone 8 dan Galaxy Note8 di tempat ketiga dan keempat.

Ini membuktikan kamera Huawei Mate 10 sangat cemerlang dalam melaksanakan pelbagai tugasan penggambaran. Gabungan dwi-lensa Leica 20 Megapiksel monochrome dan 12 Megapiksel RGB dan OIS turut membawakan aperture f/1.6, terbesar pernah digunakan pada telefon pintar.

Bukan itu sahaja, pemprosesan imej dwi-ISP daripada set cip Kirin 970 nampaknya banyak membantu menghasilkan gambar dengan lebih terperinci.

Huawei Mate 10 dijangka akan mula berada di pasaran Malaysia bulan hadapan dengan tanda harga RM2,699. Warna-warna yang dibawa masuk pula ialah Mocha Brown dan Black.


Acer Nitro 5 Bakal Menjengah Pasaran Malaysia Pada Awal Mei – Dijual Pada Harga Bermula Dari RM3499

Peminat jenama Acer pastinya tidak sabar menantikan kehadiran Nitro 5 hadir ke Malaysia. Jangan bimbang kerana ia bakal menjengah di pasaran malaysia pada awal Mei. Terdapat 2 varian yang akan dijual di Malaysia iaitu Intel® Core™ i5-9300H processor yang dijual pada harga RM3499 manakala 1 lagi varian adalah Intel® Core™ i7-9750H processor dijual pada harga RM4399.

ia akan tersedia di seluruh Acer official online stores dan di semua pengedar Acer yang sah diseluruh negara.

Menariknya mengenai peranti ini adalah ia disertakan dengan NVIDIA® GeForce® GTX 1650 graphics yang terbaharu. Dikuasakan oleh Intel Core i7-9750H atau i5-9300H yang merupakan pemproses generasi ke 9. Ia turut disertakan dengan 4GB GDDR5 VRAM dan 256 GB Superfast PCIe SSD; 4 GB DDR4 RAM (boleh dipertingkat sehingga 16GB DDR4 system memory, dan 32GB menggunakan 2 soDIMM modules).

Dari aspek paparan pula ia turut menyerlah apabila ia disertakan dengan 15.6 inci dengan bezel nipis. Paparan pastinya lebih menakjubkan. Sistem penyejukkan juga sangat baik apabila ia disertakan dengan Dual Fan Cooling Systems dan teknologi CoolBoost Cooling. Menambah keistimewaan adalah backlit pada papan kekunci yang sangat menggiurkan.


Reviu Eksklusif : HONOR View20 – Peranti Raksasa Pengubah Dunia Telefon Pintar

HONOR View20 merupakan sebuah telefon pintar moden dilengkapi dengan teknologi canggih yang mungkin kita tidak dapat lihat dalam setiap peranti lain. Malah, kehadirannya boleh dikatakan berpotensi menjadi titik permulaan kepada perubahan dalam dunia telefon pintar.

Pastinya ramai tertanya-tanya, apakah inovasi terbaru yang dibawakan oleh HONOR untuk model ini? Sejauh manakah bagusnya telefon pintar ini? Jadi bersama eRing, mari kita lihat lebih lanjut mengenai HONOR View20.

Tampil penuh bergaya, HONOR View20 membawakan paparan IPS LCD bersaiz 6.4 inci FHD+ bersama resolusi 2310 x 1080. Nisbah skrin ke badan menjangkau 91.8% bahagian hadapan – memberikan bingkai yang sangat nipis.

Segi reka bentuk, ia dilihat mengikut trend terkini – reka bentuk skrin hampir penuh dengan “kewujudan” lubang kecil pada paparan hadapan yang menempatkan kamera swafoto. Diameter bukaannya hanyalah 4.5mm dan diletakkan pada sudut kiri atas skrin.

Menariknya lagi mengenai model ini adalah kemasan warna berkilat bersama bayangan tekstur berbentuk V yang jelas pada panel belakang menjadikannya terlihat mempunyai cita rasa tersendiri dan lain daripada yang lain.

Di belakang juga, terdapat kamera utama dalam kedudukan melintang dengan rekaan sedikit timbul, di samping pengimbas cap jari fizikal berbentuk bulat pada posisi mudah dicapai. Sisi kanan terdapat butang kuasa dan butang laras suara, manakala sisi kiri tersematnya satu slot SIM.

Untuk sambungan, telefon ini menggunakan port USB-C untuk pengecasan bateri dan penghantaran data. Selain itu, bicu audio dan speaker juga masih tersedia pada bahagian bawah.

Kami berpendapat, badan telefon ini “sedap” untuk dipegang kerana ianya sangat ergonomik bersama sisi yang melengkung. Bezel juga terlihat disusun sekata sekaligus menjadikannya kelihatan seimbang. Namun, agak mengecewakan apabila kesan cap jari terlihat mudah melekat pada panel belakang peranti.

HONOR View20 menjalankan sistem operasi Magic UI 2.0 terbina berasaskan Android 9 Pie yang mana antaramuka ini turut digunakan pada HONOR Magic 2. Paparan antaramuka ini kelihatan moden, tersusun sekaligus mesra pengguna. Kemasan ikon juga terlihat ceria dan boleh diubah melalui fungsi pertukaran tema tersedia.

Bagi kualiti paparan, kami boleh katakan ia berada pada tahap terbaik kerana warna-warna terhasil kelihatan tajam dan cukup terang meskipun ketika penggunaan di bawah cahaya matahari.

HONOR View20 dibekalkan dengan cip hebat iaitu Kirin 980 dilengkapi Dual NPU yang pintar untuk prestasi AI lebih pantas. Penggunaan cip ini menjanjikan prestasi dua kali lebih berkuasa berbanding Kirin 970.

Ia juga dipadukan bersama GPU Mali G76 dengan padanan teknologi GPU Turbo 2.0 dan The Nine Liquid Cooling System bagi pengalaman penggunaan lebih baik. Telefon ini dibantu oleh memori yang cukup tinggi iaitu mencecah 8GB RAM digandingkan bersama storan dalaman sehingga 256GB ROM.

Berdasarkan kepada ujian benchmark yang telah dijalankan oleh kami, telefon ini mencatatkan skor sebanyak 273189 mata untuk ujian antutu. Manakala pada ujian Geekbench 4 pula, ia dilihat mencatatkan skor sebanyak 3260 mata untuk ujian tunggal dan 9637 mata untuk ujian pelbagai teras.

Telefon ini juga telah dimuatkan dengan ciri terbaru, Link turbo – ciri di mana membolehkan telefon bimbit beralih antara data dan Wifi secara automatik. Senang kata, sekiranya sambungan Wi-Fi anda perlahan, ia secara automatik akan beralih ke 4G untuk muat turun lebih pantas. Ataupun, menggabungkan kedua-duanya untuk sambungan lebih baik.

Penggunaan bateri berkapasiti 4,000 mAh merupakan satu langkah bijak yang diambil oleh HONOR dalam menangani masalah dari segi bateri. Tambahan pula, ia turut menyokong pengecasan pantas 22.5W.

Penggunaannya dilihat mampu bertahan sehari suntuk untuk penggunaan yang aktif termasuk melayari internet, menonton video, mengambil gambar dan bermain permainan. Bagi pengecasan semula bateri, kami mengambil masa 1 jam dan 18 minit untuk mencapai penuh 100%.

HONOR View20 sememangnya dilengkapi penawaran kamera yang luar biasa melalui padanan sensor 48MP (f/1.8, Sony IMX 586) dan dibantu oleh lensa ToF 3D dalam kedudukan berasingan (terdapat sokongan LED Flash).

Ia turut diselitkan fungsi “Night mode” yang menakjubkan bersama sistem penstabilan imej (AIS) untuk sokongan penggambaran malam yang stabil.

Menariknya kamera utama ini adalah ia mempunyai ciri luar biasa yang kita mungkin tidak temui pada peranti lain iaitu, membolehkan telefon pintar untuk mencipta avatar 3D pengguna dan melangsingkan subjek dalam foto menerusi fungsi 3D Body Shaping – menguruskan yang gemuk dan meninggikan yang pendek.

Bagi keupayaan kamera hadapan, telefon pintar ini ditanamkan dengan sensor sebesar 25 MP bersama fungsi beauty mode bagi mencantikkan lagi wajah pengguna. Fungsi HDR turut disertakan pada kamera hadapan.

Untuk rakaman video, ia menawarkan sokongan rakaman dalam pelbagai resolusi termasuk resolusi tertinggi 4K dan video gerak perlahan sehingga 960fps.  Berikut kami lampirkan hasil gambar daripada lensa HONOR View20 :

HONOR ternyata membawakan sesuatu yang luar biasa untuk model kali ini. Terdapat banyak misteri dan teka-teki tersembunyi di dalam telefon ini yang perlu anda terokai serta selami setiap satu persatu.

Sepanjang penggunaan, kami mendapati telefon ini merupakan peranti yang hebat secara keseluruhannya. Berkat penggunaan cip pemproses Kirin 980, ia tidak mendatangkan sebarang masalah sepanjang penggunaan harian kami dan prestasinya memang superb!

Bagi yang berminat, telefon pintar ini tersedia dalam tiga pilihan warna iaitu Sapphire Blue dan Midnight Black untuk versi 6GB + 128GB pada harga RM1,999, manakala Phantom Blue untuk versi Moschino 8GB + 256GB pada harga RM2,499. Ketersediaan bermula 26 Januari 2019.


UROS Dan ZTE Bekerjasama Menawarkan Servis Perantauan Pada Kadar Lebih Rendah

Uni-fi Roaming Solutions (UROS), sebuah syarikat yang meletakkan fokus kerja mereka terhadap telekomunikasi mengumumkan bahawa Goodspeed Roaming ditawarkan di dalam ZTE Blade V8 Lite terbaru. Goodspeed Roaming menawarkan kadar rata data mudah alih yang lebih rendah berbanding data perayauan konvensional yang digunakan setiap kali anda melancong ke luar negara.

Dengan menggunakan Goodspeed Roaming App bersama-sama dengan Goodspeed SIM, anda akan menikmati sambungan data pada kos rendah di lebih 120 negara. Di dalam ZTE Blade V8 Lite yang akan dilancarkan, pengguna akan mendapat aplikasi Goodspeed Roaming dan Goodspeed SIM, kedua-dua komponen ini amat penting untuk anda menikmati servis Goodspedd Roaming. Selepas mengaktifkan Goodspeed Roaming di ZTE Blade V8 Lite, pelanggan boleh menggunakan Goodspeed SIM untuk menikmati sambungan data pada kadar lebih rendah.


Kemaskini iOS 12 Beta 7 Pada iPhone 6 – Prestasi Jauh Meningkat!

Pengguna iPhone 6, sudah membuat kemaskini iOS 12 Beta 7? Sekiranya belum, boleh tengok ujian Antutu yag kami jalankan setelah mengemaskini ke iOS terbaru!

Ujian Antutu telah dibuat di atas iOS 11 dan iOS 12 pada iPhone 6, jom kita tengok hasilnya! Skor pada iOS 11 adalah 49733, dan setelah dikemaskini ke iOS 12, skor mendapat peningkatan kepada 52431. Walaupun “lompatan” nombor tidak ketara sangat, tetapi penambahbaikan pada iPhone 6 boleh dirasai setelah kemaskini dibuat.

So, kalau iPhone 6 anda macam sedikit lag, apa kata kemaskini dahulu, mungkin lepas itu problem settled la….


[ZON PERBANDINGAN] ASUS Zenfone Max Pro (M2) / Realme 2 Pro / Vivo V11

ASUS Zenfone Max Pro (M2) baru sahaja diperkenalkan dalam sidang pelancaran yang berlangsung di Jakarta, Indonesia pada 11 Disember lepas. Telefon pintar ini dilihat berjaya menggegarkan dunia dengan tawaran harga mampu-milik di samping spesifikasi cukup terbaik!

Justeru, mari kita lihat perbandingan ASUS Zenfone Max Pro (M2) dengan dua lagi telefon pintar yang menjadi bualan ramai iaitu Realme 2 Pro dan Vivo V11. Ketiga-toga model dilihat membawakan cip pemproses yang sama. Tapi, yang mana lebih menjadi ‘buruan’ ramai?


SSG Corp. Memperkukuhkan Kedudukan di Peringkat Global dengan Penambahan Pemimpin Jualan Veteran di Singapura dan EMEA

Jerome Soh, dahulunya bertugas di IDG, menyertai SSG sebagai Pengarah Komersial di Singapura sementara Samar Kidwai, dahulunya bertugas di MarketOne dan IDG, telah dilantik sebagai Naib Presiden Jualan, EMEA

DENVER dan LONDON dan SINGAPURA, 3 November 2020 /PRNewswire/ — Selling Simplified (SSG), sebuah syarikat generasi permintaan B2B berasaskan data mengalu-alukan kedatangan Jerome Soh dan Samar Kidwai ke dalam pasukan jualan global mereka. Setiap seorang daripada mereka mempunyai pengalaman yang unggul selama lebih daripada satu dekad dalam jualan teknikal. Kepakaran mereka akan membantu memantapkan lagi Selling Simplified sebagai peneraju global dalam penjanaan permintaan B2B.

Samar Kidwai dilantik sebagai Naib Presiden Jualan, EMEA. Samar mempunyai lebih daripada 12 tahun pengalaman dalam bidang jualan (termasuk enam tahun dalam bidang B2B) di pelbagai syarikat termasuk IDG dan MarketOne.

Dalam jawatan sebelum ini, Kidwai memperoleh pengalaman dalam bidang teknologi penjanaan permintaan, pemasaran kandungan, iklan terprogram, ABM, model perniagaan SaaS dan jualan langsung dalam industri IT. Pengalaman di sepanjang kariernya menjadikan beliau berjaya membina hubungan yang berkekalan dengan para pelanggan di seluruh nuansa budaya rantau EMEA yang berada dalam pengawasannya.

Samar mensasarkan untuk mengembangkan kesedaran SSG dalam EMEA dan menjadi penasihat yang dipercayai untuk pelanggannya: “Kerjasama adalah kunci,” kata beliau. “Saya akan bekerjasama rapat dengan setiap rantau untuk mendalami pasaran mereka dan memperkukuhkan perniagaan kami di peringkat global. Saya gembira dapat bekerjasama dengan pasukan di SSG dan turut serta dalam kejayaan mereka yang semakin meningkat.”

Jerome Soh dilantik sebagai Pengarah Komersial, APAC, yang berpangkalan di Singapura. Beliau mempunyai rekod prestasi yang sempurna dalam bidang jualan teknikal selama lebih daripada 15 tahun dengan syarikat seperti Questex Media Group, TechTarget dan IDG Global Solutions.

Soh merancang untuk menggunakan kelembapan ekonomi akibat pandemik di APAC untuk menjana keuntungan bagi SSG. “COVID-19 membuka peluang kepada SSG kerana banyak syarikat telah beralih daripada acara secara bersemuka kepada kempen secara digital,” kata Soh. “Syarikat memberi keutamaan pada perkhidmatan generasi peneraju untuk meningkatkan rangkaian dan menyokong pertumbuhan.”

Soh berharap dapat mengembangkan perniagaan SSG di APAC. “Saya gembira menjadi sebahagian daripada pasukan APAC yang sedang berkembang dan akan bekerjasama dengan Naib Presiden Jualan Global serta seluruh pasukan untuk menjalin kerjasama baharu di rantau ini.”

Charlie Whife, Naib Presiden Jualan Global, mengulas tentang pertambahan ketara pada tugasannya: “Dengan pelantikan dua jawatan strategik ini, kami ingin membawa pasukan kami ke tahap yang lebih tinggi dalam mengembangkan perniagaan, dengan menambahkan pengalaman serta dua individu yang sangat berbakat yang dapat membantu membawa produk kami ke pasaran yang lebih luas.”

Keywords: Advertising Computer Software Computer/Electronics Personnel announcements Small Business Services


iPhone Menjadi Kamera Paling Banyak Digunakan Di Flickr

Sepertimana yang kita ketahui, penggunaan kamera pada telefon pintar dilihat lebih meluas digunakan berbanding kamera kompak mahupun kamera DSLR. Ini sebenarnya didorong oleh pelbagai faktor seperti saiz lebih kecil yang mudah dibawa, lebih praktikal kerana menyokong pelbagai fungsi di dalam satu peranti, dan juga keupayaan penggambaran yang semakin berkuasa menjadi sebab mengapa ia lebih digemari.

Berdasarkan kepada data yang dikongsikan oleh Flickr, iPhone merupakan peranti yang paling banyak digunakan untuk mengambil gambar di laman sesawang itu dengan mencatatkan sebanyak 54% daripada 100 model kamera yang digunakan oleh jurugambar. Kedudukan di tempat kedua pula telah disandang oleh Canon dengan hanya 23%, dan diikuti oleh Nikon di tempat ketiga dengan 18%.

Berbanding tahun 2016 yang lalu, Apple turut menyandang tempat pertama dengan mencatatkan sebanyak 47%, manakala tahun 2014 pula memperlihatkan kedudukannya di tempat kedua di belakang Canon. Mengikut kajian yang telah dijalankan, penggunaan telefon pintar untuk mengambil gambar telah meningkat saban tahun mengatasi penggunaan kamera kerana sebanyak 50% daripada keseluruhan hasil gambar yang dimuat naik di Flickr adalah dari kamera telefon pintar.


Diablo II: Reserrected akan Dilancarkan Pada 23 September Bagi Platform PS4,PS5, Xbox Series,Xbox One, Swtich & PC!!!

Berita baik buat kaki game apabila Blizzard telah mengumumkan bahawa Diablo II: Reserrected akan dilancarkan bagi semua platform pada 23 September ini!!!

Apa yang pasti, permainan pasti hadir dengan kesan grafikyang lebih baik dan hadir dengan sokongan resolusi sehingga 4K.

Permainan ini boleh di pratempah pada harga $39.99 ataupun $59.99.


OPPO Kekalkan Kedudukan Sebagai Jenama Peranti Pintar Ke-2 Terbesar Di Malaysia Tahun 2019

OPPO boleh dikatakan sebagai salah satu jenama peranti pintar terkemuka pada tahun 2019, kenyataan ini jelas dibuktikan melalui analisa Canalys yang menunjukkan OPPO menguasai 18% unit saham di belakang Samsung yang memegang 25% unit saham.

Berbanding dengan jenama lain, OPPO mempunyai pertumbuhan tahunan yang mengagumkan yang mana mencapai nilai positif dengan 21%. Jenama yang sama-sama mencatat pertumbuhan termasuk vivo setinggi 41% dan Xiaomi setinggi 22%, sebaliknya Samsung dan HUAWEI mengalami penyusutan masing-masing pada 19% dan 7%.


vivo V7+ Bakal Menyerikan FIFA World Cup 2018

vivo kini dilihat sangat agresif memasarkan produk mereka di Malaysia dan seluruh dunia. Pengenalan telefon pintar dengan skrin hampir penuh kini dilihat menjadi ikutan kepada banyak pengeluar termasuklah vivo sendiri. Kali ini vivo pula dengan bangganya ingin memperkenalkan V7+, sebuah telefon pintar dilengkapi skrin IPS dengan nisbah 18:9 yang diberi nama FullView Display.

Vivo V7+ direka khusus untuk keselesaan si pemakai apabila memegangnya. Dengan menawarkan nisbah skrin-ke-kerangka sebanyak 84.4%, ia menjanjikan pengalaman hiburan yang betul-betul mengasyikan. Selain itu, ia juga akan memastikan pengguna akan berasa puas ketika membaca, bermain, atau menonton video.

Vivo V7 dan V7+ dijangka akan bertemu pengguna Malaysia tidak lama lagi. Jadi, pastikan anda bersama kami untuk maklumat lanjut mengenai telefon pintar terbaru dari vivo.


Xiaomi Mi Max 2 Akan Dilancarkan Bersama Mi 6 Serentak Pada 19 April?!

Laporan berita dari China memberitahu Xiaomi betul-betul ingin mendominasi pengguna telefon pintar tahun ini dengan menambah satu lagi model phablet paparan bersaiz 6.44 inci HD penuh 1080p yang akan diberi nama Mi Max 2, dikhabarkan akan hadir bersama pelancaran Xiaomi Mi 6 pada 19 April nanti.

Phablet sebesar ini dioperasikan oleh Android Nougat 7.1.1 terus dari kilang, hadir dengan versi 4GB RAM yang dikuasakan Snapdragon 626, serta versi 6GB yang dikuasakan Qualcomm Snapdragon 660.

Tidak hairan jika kebanyakan phablet menggunakan spesifikasi kamera yang rendah, seperti Mi Max 2 ia dilengkapi dengan kamera belakang 12 megapiksel dan kamera depan 5 megapiksel. Paparan yang besar dan beresolusi tinggi serta cip pemprosesan yang baik semestinya menggunakan kuasa yang banyak, oleh itu bateri sebesar 5000mAh dimuatkan.

Harga jualan dianggarkan bermula daripada CNY1,699 (kira-kira RM1,090) dan CNY1,499 (kira-kira RM961) untuk edisi standard.


‘Crazy Rich Asian’, Chryseis Tan Serikan Pelancaran OPPO R17 Pro

Sebelum ini kami ada berkongsi berita dengan anda mengenai pelancaran rasmi OPPO R17 Pro di Malaysia pada 22 November ini. Lebih istimewa, pelancaran tersebut turut diserikan dengan kehadiran ‘Crazy Rich Asian’, Chryseis Tan.

Siapa yang tidak kenal dengan Chryseis Tan, seorang usahawan berjaya yang memegang beberapa jawatan seperti Executive Director of Berjaya Assets Berhad, Head of Marketing of Four Seasons Hotel and residence dan juga pemilik Le Juceria. Keperibadiannya yang berjaya juga sepadan dengan komitmen OPPO terhadap peranti terbaharunya ini.

OPPO R17 Pro menyokong sistem tri-kamera 12MP + 20MP + TOF 3D serta turut hadir dengan teknologi pengimbas cap jari dalam skrin pada paparan skrin yang berukuran 6.4 inci AMOLED. Keunikan pada OPPO R17 Pro semestinya kehadiran dua bateri berkapasiti 1850mAh yang membawa sejumlah 3700mAh kuasa bateri. Sistem pengecasan pantas Super VOOC mampu memberi kuasa bateri sebanyak 40% hanya dalam 10 minit masa mengecas.

Jangan lupa untuk menonton live semasa pelancaran OPPO R17 Pro di Facebook OPPO Malaysia.


Night Screen

Sekiranya anda sukar tidur malam atau tidak selesa menggunakan peranti di dalam gelap, anda mungkin terganggu oleh cahaya biru yang dipancarkan skrin peranti. Untuk cuba mengatasi masalah tersebut, muat turun aplikasi Night Screen. Aplikasi ini mempunyai dua mod, iaitu mod Default dan juga Overlay Status Bar. Perbezaan kedua-dua mod ini adalah mod Default tidak aktif pada bahagian status bar dan juga lockscreen, di mana Overlay Status Bar pula merangkumi semua antaramuka dan ianya memerlukan kebenaran sistem terlebih dahulu.

Untuk membenarkan Overlay Status Bar aktif, pergi ke Settings > Apps > (Ikon Gear) > Draw Over Other Apps > Night Screen dan aktifkan fungsi tersebut. Selepas diaktifkan, skrin peranti akan bertukar menjadi kejinggaan untuk menapis cahaya biru.


Pelancaran Google Pixel 4a DiTunda?? Betul Ke?

Ada sesuatu yang mengejutkan mengenai Google Pixel 4a apabila pelancarannya bakal ditunda.

Menurut Tweet dari Jon Prosser, ia mungkin akan ditunda pada 22 Oktober ini disebabkan oleh keadaan pasaranyang terkesan akibat COVD-19.

Jadi kena tunggu lagi!! Apapun, teruskan bersama kami untuk mendapatkan maklumat lanjut.


Video: Multitasking iOS 14 Menyerupai iPadOS?!

Apple sedar diri kekurangan mereka pada ciri Multitasking, dan sedang berusaha membuat penambahbaikan supada lebih memenuhui permintaan masa kini.

Terbaru melalui gambar ketirisan di laman sesawang, jelas menunjukkan Multitasking pada iOS 14 menyerupai iPadOS yang mana skrin akan memaparkan empat aplikasi secara serentak, menatal ke kanan akan memaparkan aplikasi yang lain.

Penyusunan jenis grid ini adalah lebih mudah dikawal dan dilihat, nampaknya Apple bakal menawarkan iOS 14 yang lebih terbuka dan bebas kepada pengguna.


Iyuno Melengkapkan Pengambilalihan SDI Media dan Mengumumkan Syarikat Baharu Sebagai Iyuno-SDI Group

Membentuk Penyedia Penyetempatan Media yang Dipacu oleh Teknologi Terkemuka dengan Jejak Antarabangsa Terbesar

LOS ANGELES, 26 Mac 2021 /PRNewswire/ — Iyuno Media Group hari ini mengumumkan bahawa ia telah menyelesaikan pengambilalihan ke atas SDI Media secara 100%. Transaksi ini menyatukan dua syarikat terkemuka dalam industri penyetempatan, dengan satu misi yang sama untuk menyokong para pelanggannya dalam usaha mereka mencapai khalayak global.

Syarikat gabungan tersebut yang kini di bawah jenama Iyuno-SDI Group, telah menyediakan penyelesaian teknologi penyetempatan dan hiburan kepada industri media selama lebih daripada 70 tahun secara kolektif. Asal usulnya yang cemerlang dalam proses kreatif dan rangkaian kemudahan global, menyediakan kepakaran yang tiada tandingan yang menyebabkan para pengeluar kandungan memberikan sepenuh kepercayaan ke atas aset mereka yang paling berharga.

Iyuno-SDI Group baharu kini memiliki dan mengendalikan 67 buah pejabat yang terletak di 34 buah negara di seluruh dunia, menyediakan rangkaian penyelesaian serba lengkap dengan pengetahuan dan kapasiti yang mendalam untuk menyokong skala masa depan industri. Teknologi yang digabungkan oleh kedua-dua syarikat ini akan mewujudkan platform penyetempatan generasi seterusnya.

“Perubahan yang semakin pantas di dunia telah mewujudkan keperluan terhadap lebih banyak kandungan yang mencapai khalayak di segenap pelosok dunia. Kami tahu bahawa kami mesti menyegerakan inovasi teknikal melalui kemajuan dalam AI, automasi aliran kerja, terjemahan mesin dan infrastruktur teknologi global,” jelas David Lee, yang telah memegang jawatan sebagai Ketua Pegawai Eksekutif, Iyuno-SDI Group. “Sebagai tambahan kepada kemajuan teknologi tersebut, kami mempunyai keutamaan yang sama dalam memajukan proses artistik, yang kemudiannya menyatukan kedua-dua disiplin yang sempurna ini untuk memajukan lagi seni penyetempatan.”

“Kami gembira dapat menyertai Iyuno. Gabungan ini memberikan kami skala yang diperlukan untuk memenuhi permintaan pelanggan yang semakin mencabar,” tambah Mark Howorth, bekas Ketua Pegawai Eksekutif SDI Media yang telah dicalonkan sebagai Presiden, Iyuno-SDI Group. “Para pelanggan kami memerlukan peralihan yang pantas, teknologi canggih dan jejak global. Sumber gabungan Iyuno-SDI memberikan kami keupayaan untuk memberikan penyelesaian yang serba lengkap dan mengekalkan tahap keselamatan kandungan yang tertinggi.”

Iyuno mendapat sokongan daripada Altor, Shamrock Capital dan SoftBank Ventures Asia yang merupakan rakan kongsi kewangan utamanya.

Iyuno-SDI Group ialah penyedia perkhidmatan penyetempatan terkemuka dalam industri media dan hiburan. Sebagai rakan kongsi global yang dipercayai oleh studio hiburan, platform penstriman dan pencipta di seluruh dunia, ia menawarkan perkhidmatan penyetempatan serba lengkap – daripada perkhidmatan alih suara, sari kata dan akses kepada pengurusan media, transformasi dan perkhidmatan pengedaran – dalam lebih 100 bahasa untuk setiap jenis platform edaran kandungan. Dengan sejarah kecemerlangan dalam industri sejak tahun 1965, syarikat tersebut tidak dapat ditandingi dari segi kepakaran operasi, skala, kapasiti dan perkhidmatannya yang amat luas.

Iyuno-SDI Group telah ditubuhkan pada tahun 2021 berikutan pengambilalihan SDI Media oleh Iyuno Media Group. Dengan memanfaatkan yang terbaik dalam melahirkan bakat kreatif dan teknikal, kemudahan canggih dan teknologi generasi seterusnya, syarikat tersebut kini mempunyai jejak global terbesar dengan 67 buah pejabat di 34 buah negara. Pendekatan berskala dan berpusatkan pelanggan syarikat ini memberi tumpuan kepada misinya untuk menghubungkan kandungan dan menghubungkan orang ramai.

Keywords: Computer/Electronics Entertainment Multimedia/Online/Internet Acquisitions, mergers, takeovers


Apple Perkenalkan Kemaskini iPad mini Dengan Sokongan Apple Pencil – Harga Bermula RM1699

Sebelum tibanya Apple Special Event pada 25 Mac (waktu tempatan 26 Mac, 1am), hari ini Apple telah mengumumkan kemaskini untuk peranti mereka dan salah satu adalah iPad mini.

Tablet bersaiz 7.9 inci ini hadir dengan sokongan cip Apple A12 Bionic, menurut Apple iPad mini baharu ini menawarkan kuasa pemproses yang lebih pantas berbanding iPad mini 4. Selain itu, sokongan AR turut dilengkapi bersama 8MP pada kamera utama sementara 7MP pada kamera FaceTime HD.


OPPO  F11 Bakal Tiba Di Pasaran Tempatan 16 April Ini!

Selepas merangkul kejayaan berganda menerusi kemunculan OPPO F11 Pro, kini syarikat tersebut bakal meneruskan legasi siri F dengan melancarkan sebuah lagi peranti terbaru mereka iaitu OPPO F11 di pasaran tempatan pada minggu depan- 16 April 2019!

OPPO F11 membawakan spesifikasi lebih kurang sama sahaja seperti OPPO F11 Pro : skrin 6.53-inci FHD+, dijana MediaTek Helio P70, kamera utama 48 MP+5MP, kamera swafoto 16MP dan bateri dengan sokongan pengecasan pantas VOOC 3.0

Cuma yang membezakan kedua-duanya adalah versi ini hadir dengan rekaan takuk kecil pada paparan hadapan.  Selain itu, penawaran memori juga berbeza iaitu 4GB RAM + 128GB ROM.

Difahamkan, OPPO bakal menawarkan peranti ini secara eksklusif di Shopee. Pun begitu, mereka masih berteka teki mengenai harga jualannya. Sama-sama kita tunggu!


Perbezaan Dari Segi Luaran – Samsung Galaxy Note 9 vs Galaxy Note 8

Samsung Galaxy Note9 telah pun dilancarkan pada 09 Ogos yang lalu, pihak Samsung Malaysia juga telah membuka pra-tempahan bagi dua varian yang masing-masing ditawarkan pada harga RM3,699 bagi 128GB serta RM4,599 bagi 512GB.

Seperti biasa, ramai yang ingin tahu adakah terdapat perbezaan ketara pada Galaxy Note9 dan Galaxy Note8. Jawapannya tentu adalah “YA”, secara asasnya selain spesifikasi dalaman dipertingkatkan kepada lebih berkuasa, kebolehan S-Pen Galaxy Note9 juga menjadi taruhan utama pada siri Note baharu ini.

Selain spesifikasi, perbezaan dari segi luaran sebenarnya tidak ketara sangat. Boleh dikatakan agak mengelirukan terutamanya bagi yang tidak berapa ikuti perkembangan siri Note. Jadi, bagi memudahkan anda membezakan kedua-dua siri ini, kita tengok apa beza pula pada luaran mereka.

Paparan skrin Note9 dan Note8 tidak banyak beza sangat, hanya 0.1 inci lebih besar pada Note9 (6.4 inci) berbanding Note8 (6.3 inci), dalam sekelip mata agak susah untuk membezakan kedua-duanya.

Berbanding panel hadapan, rekaan pada panel belakang lebih mudah dikenalpasti kerana kawasan kamera pada Note9 nampaknya lebih kecil berbanding yang sebelumnya.

Tambahan lagi rekaan pengimbas cap jari yang sebelumnya tidak disukai ramai kini menerima pembaharuan dengan beralih ke bawah kamera.

Posisi butang di bahagian kiri dan kanan terdapat sedikit perbezaan sahaja, di mana semua butang telah dinaikkan sedikit ke atas berbanding Note8.

Tiada perbezaan di bahagian atas dan bawah, namun jika dilihat secara terperinci, Note9 lebih lebar sedikit dan logam jenis matte tidak mudah memerangkap kesan jap jari berbanding Note8 yang bersinar.

Kehadiran S-Pen baharu ini mempunyai perbezaan pada sokongan fungsinya, bagi reka bentuk pula masih kekal pada saiz yang sama, hanya butang menjadi lebil kecil.

Sampai sini sahaja perbezaan untuk kedua-dua peranti flagship Note, adakah anda lebih mudah membezakan? Untuk bahagian selanjutnya pada penambahbaikan Note9, kita jumpa di reviu seterusnya.


Menghasilkan GIF Lebih Mudah Dengan Gboard Untuk Peranti iOS

Walaupun Gboard telah dibangunkan oleh Google, pengguna peranti iOS jelas memiliki kelebihan berbanding peranti Android itu sendiri. Melalui kemas kini yang telah diterima oleh Gboard, pengguna peranti iOS mampu menghasilkan GIF jauh lebih mudah dengan kehadiran ikon kamera dengan simbol infiniti.

Pengguna peranti iOS hanya perlu klik pada ikon tersebut dan dengan menggunakan bantuan kamera depan atau belakang, mereka boleh membuat rakaman dalam dua mod berbeza iaitu Loop ataupun Boomerang. Walaupun fungsi ini telah tersedia sejak September 2017 yang lalu, kebanyakan daripada pengguna tidak menyedari kewujudannya kerana ia tersembunyi di sebalik butang emoji.

Jadi dengan meletakkan ikon untuk menghasilkan GIF pada bahagian atas papan kekunci, pengguna mampu mengaksesnya dengan lebih mudah dan pantas.


Perkongsian Hasil Gambar Dari Lensa Leica Siri Huawei Mate 20

Baru sahaja habis pelancaran siri Huawei Mate 20, betapa hebatnya peranti baharu dari negara China ini mengempakkan seluruh dunia. Selain keupayaan cip pemproses Kirin 980 pertama di dunia dengan sokongan GPU Turbo 2.0 yang cukup power dalam menjamin kestabilan prestasi peranti, tri kamera hasil kerjasama dari jenama terkenal Leica turut menjadi taruhan utama.

Jadi, pihak Huawei juga telah berkongsi sebilangan hasil gambar dari lensa Huawei Mate 20 Pro. Hasil gambar dalam pelbagai mod yang berlainan memang sangat mengagumkan, terutama gambar dalam air sangat menakjubkan!

Tak buang masa lagi, jom layan gambar…


ValueLabs menang Anugerah Inovasi Teknologi Kewangan Global IBSI

HYDERABAD, India, 21 Disember 2020 /PRNewswire/ — ValueLabs, penyedia perkhidmatan teknologi global, telah memenangi Anugerah Inovasi Teknologi Kewangan Global IBSI untuk Konsep Asli & Boleh Diterima Pakai Terbaik dalam Pematuhan & Teknologi Pengawalan (RegTech). Anugerah ini ialah di atas penyelesaian Usaha Wajar Pelanggan Perusahaan yang mereka bangunkan untuk Diligent, sebuah syarikat RegTech global yang berpusat di Singapura.

Anugerah Inovasi Teknologi Kewangan Global IBSI memberi penghargaan kepada syarikat teknologi dan bank di atas kecemerlangan mereka dalam mendorong keberkesanan melalui pelaksanaan teknologi perbankan dan inovasi menggunakan teknologi baharu. Pada tahun ini, pemenang IBSI dipilih berdasarkan kecemerlangan inovasi, amalan dan penggunaan alat terbaik, keaslian dan kesederhanaan, kesesuaian konsep serta kerumitan dan tadbir urus program.

Penyelesaian Usaha Wajar Pelanggan Perusahaan merupakan suatu aplikasi berasaskan SaaS yang membolehkan bank dan syarikat RegTech untuk penyertaan baharu dan menjaga hubungan yang berterusan dengan pelanggan sambil mematuhi peraturan dan keperluan polisi. Penyelesaian tersebut menyediakan enjin peraturan boleh dikonfigurasi secara 100% yang menjalankan usaha wajar bagi pelanggan di pelbagai topografi dan bidang kuasa.

“Kami gembira sebab mendapat pengiktirafan dari IBSI di atas usaha mendorong inovasi di ruang BFS dan kami yakin bahawa penyelesaian ini akan membantu industri untuk memperbaharui cara-cara penyertaan baharu dan usaha wajar pelanggan. Kami juga ingin mengucapkan tahniah kepada rakan kongsi kami di Diligent di atas anugerah ini dan berterima kasih kepada mereka yang membenarkan kami menjadi sebahagian daripada mereka,” kata Arjun Rao, Ketua Pegawai Eksekutif ValueLabs.

“Dalam era perbankan digital kini, adalah penting untuk bank dan institusi kewangan (FI) untuk mengambil langkah-langkah yang perlu bagi mematuhi peraturan industri dan keperluan pematuhan yang sentiasa berubah-ubah. Penyelesaian ini mengautomatikkan setiap proses KYC dan CDD serta membolehkan visi pematuhan digital untuk pelanggan kami,” kata Anoop Singh, Naib Presiden Kanan & Ketua Pasaran Baharu, Valuelabs, yang telah menerima anugerah tersebut. “Kami juga merancang untuk memperluas kehadiran global kami secara signifikan di BFS pada tahun 2021 dan pengiktirafan ini memberi inspirasi kepada kami untuk memberikan lebih banyak penyelesaian inovatif kepada industri BFS dan RegTech.”

ValueLabs ialah syarikat teknologi global yang fokus kepada perkhidmatan Pembangunan Produk, Teknologi Data dan Digital. Dikuasakan oleh The Digital Flywheel™, ValueLabs menyediakan penyelesaian menyeluruh dalam bidang Pengalaman Pelanggan, Data & Analitik, Pembangunan Produk dan Automasi. Sejak 23 tahun yang lalu, syarikat ini telah berkembang ke 32 buah lokasi, mempunyai 5,500 buah syarikat bersekutu dan 150 pelanggan di seluruh dunia. Fokus mereka kepada pekerja dan pelanggan telah menghasilkan perolehan Skor Penggalak Bersih (Net Promoter Scores, NPS) pelanggan terkemuka di industri, masing-masing melebihi 60 dan 80.

Hubungan Media: Anoop Singh Sengaranoop.singh@valuelabs.com  www.valuelabs.com/business-form/

Keywords: Banking/Financial Service Computer Networks Computer Software Computer/Electronics Electronic Design Automation Internet Technology Publishing/Information Service Telecommunications Awards Data Analytics Financial Technology


Keunggulan Lensa 48MP HONOR View20,  Prestasi Cemerlang Kirin 980 Dengan Gaya Tiada Tandingan

Bilamana perkembangan teknologi dilihat semakin berkembang, boleh dikatakan telefon pintar mula memenuhi pasaran dunia bagai cendawan tumbuh melata selepas hujan.

Bahkan jikalau perasan, kita dapat saksikan sendiri kini begitu banyak pengeluar telefon pintar yang berlumba-lumba menghasilkan produk terbaik pada harga mampu milik supaya bersesuaian mengikut trend masa kini, namun niat ini sering kali tidak membawa kejayaan lain pula dengan HONOR View20.

Bagi meneruskan perkembangan teknologi kian meledak, HONOR melangkah setapak ke hadapan meninggalkan yang lain jauh ke belakang melalui kemunculan HONOR View20.

Sedia maklum, kehebatan yang dimiliki HONOR View20 sememangnya tidak dapat disangkal. Malah, keindahan susuk tubuh dan ‘enjinnya’ memukau pandangan sekaligus memberi ketenangan luar biasa kepada si pemakai. Memang NIKMAT!

Salah satu titik penting keunggulan HONOR View20 terletak pada kamera utama – sensor SONY IMX586 48MP dilengkapi AI Ultra Clarity Mode. Sensor ini ternyata membuatkan ramai bagaikan terpukau dan terdiam seketika.

Mana tidaknya, sebab perincian pada kualiti hasil gambar cukup menarik. Ia menangkap setiap butiran lebih tajam, malah struktur warna pula kelihatan ‘hidup’. Nak bukti? Lihat  sajaha gambar di bawah ini:

Part ini tidak boleh terlepas! HONOR View20 juga mengusung kamera utama dengan sensor 3D ToF. Sensor di mana ia akan menganalisa subjek sebelum mengubah bentuk di dalam imej atau video.

Melaluinya, telefon pintar ini boleh digunakan untuk 3D Gaming dan ciri yang menjadi idaman ramai iaitu 3D body shaping – menjadikan tubuh lebih ramping dalam imej atau video tanpa menjejaskan latar belakang.

Kewujudan rekaan lubang kecil di sudut kiri pada paparan hadapan peranti juga kecil terlihat menarik. Sekaligus berjaya ‘mematikan’ igauan ngeri ramai pengguna mengenai trend takuk sebelum ini.

Melaluinya, anda boleh menikmati paparan lebih luas dengan saiz skrin 6.41 inci (2310 × 1080) bersama nisbah skrin-ke-kerangka menjangkau 91.8%. Kuasa dalaman didayakan oleh cip Kirin 980 (Dual NPU), pilihan memori 6 / 8GB RAM, storan dalaman 128 / 256GB, dan bateri 4,000mAh.

Lebih menarik, ia disuntik GPU Turbo 2.0 + Liquid Cooling System yang mana membolehkan pengguna bermain permainan dengan lancar tanpa sebarang gangguan teknikal dari segi lag sekaligus memberi kepuasan yang tidak terperi.

Menambahkan lagi keterujaan, peranti ini juga berjaya membolot pelbagai anugerah pada acara CES 2019. Antaranya, Best of CES 2019 (Android Central), Best Tech of CES 2019 (Mashable) dan banyak lagi! Bukan calang-calang yaaa…

Dalam keghairahan itu, HONOR juga tampil dengan produk istimewa baru yang bakal menjadi pelengkap urusan harian anda. Apa agaknya ya? Sudah tentulah, HONOR Watch Magic!

Membawa konsep yang premium, HONOR Watch Magic memang sesuai dipakai oleh wanita mahupun lelaki. Malah, jam pintar ini juga mudah disuai padan dengan pelbagai gaya harian anda.

Paling best, jam pintar ini dilengkapi bateri 178 mAh yang mampu bertahan sehingga 7 hari dan boleh dibawa berenang kerana diselitkan ketahanan kalis air pada tekanan 5ATM.

Bagi yang berminat, HONOR View20 dan HONOR Watch Magic boleh dibeli melalui kedai fizikal terpilih di seluruh Malaysia atau gedung beli belah atas talian, HiHonor (insert link) pada harga berikut:


Aplikasi Touch ‘n Go Hadir Tahun Hadapan

Pembekal perkhidmatan transaksi tanpa tunai terbesar di Malaysia, Touch ‘n Go merancang untuk melancarkan aplikasi digital mereka pada suku pertama tahun hadapan. Menurut mereka, ketika ini mereka sedang menunggu kelulusan dari pihak berkuasa dan berharap agar semuanya berjalan lancar dan dapat menawarkan perkhidmatan yang lebih meluas dan efektif melalui aplikasi tersebut apabila ia dilancarkan kelak.

Selain transaksi di lebuh raya dan pengangkutan awam, Touch ‘n Go juga menawarkan servis mereka di kedai serbaneka dan beberapa pusat jualan di seluruh negara. Ketika ini TnG sedang berbincang dengan beberapa kedai serbaneka untuk memperkenalkan perkhidmatan urus niaga tanpa tunainya selepas menempatkannya di pasar raya besar termasuk Tesco dan Mydin.


[Zon Perbandingan] : HONOR View20 / HUAWEI Nova 4 / Redmi Note 7 – Kalian Pilih Yang Mana?

Pertempuran sengit! Semakin hari semakin banyak persaingan hebat yang dapat kita lihat dalam arena telefon pintar. Para pengeluar dilihat berlumba-lumba menampilkan sesuatu luar biasa bagi memberikan kepuasan terbaik buat peminat setia ❤

Untuk posting kali ini, kami senaraikan tiga model yang menjadi bualan hangat dalam kalangan para pecinta gajet sedunia. Masing-masing memiliki keunikan tersendiri dalam pembuatannya. Jadi, kalian pilih yang mana? Yang itu atau ini?


Nokia 9 Tertiris?! Lima Kamera Kononnya…

Lima kamera?! What the…Okay, ini dia tindak balas kami apabila laman sesawang tersebar dengan gambar Nokia 9 yang hadir dengan lima kamera pada panel belakangnya.

Apa yang dapat dilihat melalui gambar bocor ini, panel belakang terdapat sebanyak lima kamera dengan logo Zeiss yang jelas. Susunan kamera ini sebenarnya agak kelakar kerana ia seperti lampu dalam bilik pembedahan (oppps…), sebelah kamera juga terdapat LED flash dan satu lagi model (infra-merah) yang masih tidak dapat dikenalpasti.

Nokia 9 ini dikhabarkan akan menggunakan cip pemproses Snapdragon 845, menjadikan ia peranti flagship seterusnya dengan rekaan unik. Boleh terima tak rekaan macam ini?